Diari Oficial de la Generalitat Valenciana


Sumari del DOGV 5447, del 09-02-2007 (2007/1535)

Resolució de 31 de gener de 2007 de la Secretària Autonòmica de Territori i Medi Ambient, per què s'ordena la publicació de determinades resolucions de declaracións d'impacte ambiental, corresponent a les zones eòliques 1, 2, 3 i 6.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5447

Data del DOGV
:   09-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/1535


Data del document
:   31-01-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Viver
    * Jérica
    * Toro, El
    * Todolella
    * Altura
    * Benafer
    * Morella
    * Barracas
    * Segorbe
    * Pina de Montalgrao
    * impacte ambiental

Els articles 4.3 i 22 del Reial Decret Legislatiu 1302/1986, de 28 de juny, d'avaluació d'impacte ambiental i del Reial Decret 1131/1988, de 30 de setembre, pel qual s'aprova el reglament per a l'execució de l'anterior decret, respectivament, establixen l'obligatorietat de fer públiques les declaracións d'impacte ambiental  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, establixen l'obligatorietat de fer públiques les declaracións d'impacte ambiental, i en particular, de publicar estes declaracións en el Diari Oficial de la Comunitat Valenciana.  
En virtut d'això, he resolt  
Article únic  
Publicar en el Diari Oficial de la Comunitat Valenciana les resolucions corresponent a l'expedients 023/02-AIA, 024/02-AIA, 025/02-AIA i 028/02-AIA, que segons el Reglament aprovat per Decret 162/1990 estableix l'obligatorietat de publicar-les.  
València, 31 de gener de 2007.- La secretaria autonòmica de Territori i Medi Ambient: Cristina Serrano Mateo.  
Res023/02-AIA  
Resolució  
Vist l'escrit, d'1 de juny de 2005, pel qual l'empresa Renomar, SA (adjudicatària de la Generalitat Valenciana per al desenvolupament eòlic de la zona 1 del Pla Eòlic de la Comunitat Valenciana) sol·licita un avanç de l'inici de les obres, respecte de la data establida en la declaració d'impacte ambiental, a data 16 de juny de 2005, per als parcs eòlics de Torre Miró I i Torre Miró II de la zona eòlica 1 i el sistema d'evacuació d'aquests.  
La justificació per a l'esmentada sol·licitud es basa en el coneixement adquirit en l'estudi preoperacional de fauna (en el període d'octubre de 2004 a març de 2005) que permet delimitar les àrees de menor sensibilitat per a l'avifauna.   
La documentació adjunta a la sol·licitud estava composta per :  
- Informació addicional del 16 de maig del 2004 a l'estudi d'impacte ambiental de la Zona eòlica 1 que conté:  
- Valoració de l'afecció pels canvis en l'obra civil.  
- Incorporació a l'estudi previ de fauna del nou model d'aerogenerador.  
- Identificació i valoració sobre el paisatge originat per l'increment d'alçària de l'aerogenerador.  
- Annexos :  
- Annex 1: conques visuals (aerogenerador de 61,4 m).  
- Annex 2: conques visuals (aerogenerador de 80 metres).  
- Annex 3: resultats dels estudis d'avifauna preoperacional de la zona eòlica 1, en el període octubre de 2004 a maig de 2005.   
- Informes de la Conselleria de Cultura Educació i Esport per als parcs de Torre Miró I i Torre Miró II, només a efecte arqueològic.   
.  
- Traçat definitiu del sistema d'evacuació de la zona 1 (escala 1:10.000).   
- Estudi d'ombres intermitents dels parcs eòlics Torre Miró I i Torre Miró II.  
- Fotocòpia de la sol·licitud d'inscripció en el registre de xicotets productors de residus tòxics i perillosos, de data 13 de maig de 2005, al qual s'acompanya escrit de gestor autoritzat (Vicente Aguilar e hijos SL amb núm. de gestor 134/RTA/RTP/CV) acceptant els residus generats en el parc de Torre Miró I i el parc de Torre Miró II.  
S'han tingut en compte també els estudis addicionals, rebuts des de la Direcció Territorial de Territori i Habitatge de Castelló, sobre valoració d'impactes dels accessos als suports de muntatge de les línies elèctriques d'evacuació.   
El 17 de juny de 2005 es va sol·licitar a l'empresa promotora la presentació de memòries sobre l'afecció al patrimoni històric presentades davant de la Conselleria de Cultura, educació i Esport, requeriment que va ser emplenat el dia 29 de juny de 2005.  
D'acord amb les memòries presentades el nombre d'elements patrimonials detectats ascendeix a un total de 4 jaciments arqueològics i 80 elements etnològics entre els parcs de Torre Miró I i Torre Miró II i 37 elements arqueològics, 14 elements paleontològics i 3 elements etnològics per al sistema d'evacuació incloent la superfície ocupada per la subestació 20/132KV.   
Es van efectuar consultes al Servei de Conservació de la Biodiversitat d'aquesta Conselleria sobre la suficiència dels resultats de l'estudi preoperacional de fauna. L'informe emés per l'esmentat Servei va ser favorable recolzant la conveniència de restringir l'execució d'obres en època de reproducció en les àrees determinades com a sensibles per a la fauna, recomanada en el mateix estudi preoperacional.   
També es va sol·licitar informació a l'Ajuntament de Morella sobre l'ocupació de les diverses masies situades als voltants dels parcs. La informació proporcionada per l'Ajuntament de Morella va posar de manifest discrepàncies respecte de les dades indicades en l'estudi d'ombres intermitents sobre l'activitat i utilització de les masies   
El dia 13 de setembre es va remetre el promotor escrit sol·licitant aclariment respecte de dos aspectes: el primer referit al traçat de dos trams de la línia elèctrica d'evacuació i el segon sobre alguns càlculs i dades recollides en l'estudi d'ombres intermitents   
El dia 28 de setembre de 2005 l'empresa promotora va remetre informe de contestació sobre els aspectes sol·licitats.  
La documentació presentada justifica la impossibilitat dels canvis o modificacions plantejades en els dos trams la línia elèctrica per qüestions tècniques o bé per considerar que es produeix un major impacte ambiental.   
No obstant això, no es consideren justificades les hipòtesis i càlculs de l'estudi d'ombres intermitents per la qual cosa es va sol·licitar un nou aclariment dels càlculs efectuats, i es va remetre documentació complementària el dia 7 d'octubre de 2005.   
Atés que, d'acord amb allò que s'ha indicat en les memòries de les prospeccions prèvies d'afecció al patrimoni, es preveu l'obertura d'una pedrera de préstecs en les voltants de la Gasulla. L'esmentada activitat auxiliar no va ser valorada ambientalment en l'estudi d'impacte ambiental de les instal·lacions de la zona 1, ni per tant inclosa en la declaració d'impacte ambiental, formulada mitjançant una Resolució del director general de Gestió del Medi Natural, de 21 de setembre de 2004, sent per tant exigible el compliment el punt 5.5 del punt segon de la part dispositiva de l'esmentada declaració d'impacte ambiental.   
Vists els informes tècnics elaborats sobre la totalitat de la documentació i concretament els referents als estudis preoperacionals de fauna, els d'afecció al patrimoni històric, els relatius a l'efecte de les ombres intermitents, respecte dels condicionants que s'han d'emplenar en la declaració d'impacte ambiental, resolc:  
Primer  
Es permet la construcció de les instal·lacions eòliques basant-se en els resultats de l'estudi preoperacional de fauna de 8 mesos (octubre de 2004 a maig de 2005) mantenint les restriccions pel que fa a la no-execució de les obres en el període de reproducció d'aus en les zones determinades com a sensibles en l'estudi preoperacional de fauna, és a dir:  
- Sector occidental del parc eòlic de Torre Miró II que comprén els aerogeneradors B-3.1 a B-4.8.  
- Els trams del sistema d'evacuació que comprenen:  
- Tram aeri des del mas de Patró (T-9 a Torre Atmetla T-33) seguint la vall del riu Xiva.   
- Tram soterrat de la línia elèctrica en la zona de la Moleta dels Frares.  
I amb les restriccions i condicionants que a continuació es detallen:  
1) En les àrees en què s'han detectat, d'acord amb les prospeccions prèvies, existència d'elements arqueològics, etnològics o paleontològics, l'inici de les obres quedarà supeditat a l'obtenció dels informes favorables de la Conselleria de Cultura i al compliment dels condicionants establits en els esmentats informes per a la totalitat de les instal·lacions eòliques és a dir, parc de Torre Miró I, parc de Torre Miró II i sistema d'evacuació inclosa la subestació 20/132 KV.  
Es traslladarà dels informes emesos per la Conselleria de Cultura a aquesta Direcció General abans del replantejament de les obres.  
2) S'eliminarà l'aerogenerador núm. 2 del parc eòlic Torre Miró II, que es troba a una distància inferior a 500 metres de la masia de la Gasulla, tenint en compte la freqüència de la incidència de les ombres sobre aquesta (103 hores/any) llevat que existisca un acord exprés en contra entre l'empresa promotora i el propietari de l'esmentada Masia, que haurà de ser remés a aquesta Direcció General abans del replantejament de les obres.   
3) Per a la resta de masies que s'habiten només de manera temporal, que pateixen incidència d'ombres per damunt de les 30 hores/any comptabilitzant únicament i exclusivament els aerogeneradors situats a menys de 500 metres (masia dels Plans, masia de Torre Ciprés, masia del Rull), es detallarà l'estudi d'ombres (períodes anuals i moments del dia en què es produeixen, si està referit a l'hora oficial o a l'hora solar, etc) i es complementarà amb un escrit del propietari de cada una de les masies en què s'indiquen els períodes d'ocupació real, analitzant si la incidència real per coincidència dels períodes d'estada i períodes de producció d'ombres, és significativa.   
L'estudi detallat es presentarà abans de la posada en funcionament de les instal·lacions eòliques.   
4) L'obertura d'una pedrera de préstecs (tal com s'indica en les memòries d'arqueològiques, es projecta l'obertura d'una pedrera de préstecs i en les proximitats de la pedrera de la Gasulla) requereix la declaració d'impacte ambiental prèvia, tal com es va establir en el condicionant 5.5. del punt segon de la part dispositiva de la declaració d'impacte ambiental de la zona 1 (Resolució de 21 de setembre de 2004, del director general de Gestió del Medi Natural).   
5) Respecte als residus perillosos.  
- La gestió dels residus s'efectuarà d'acord amb la naturalesa i condicions establits en la legislació sectorial vigent, garantint el correcte emmagatzemament temporal en el parc eòlic i la recollida per un gestor autoritzat.  
- En un termini no superior a 1 mes, des de la notificació d'aquesta resolució, es presentarà davant d'aquesta Direcció General la resolució definitiva en el Registre de xicotets productors de residus perillosos de la Comunitat Valenciana.  
6) Es considera correcta l'anàlisi de la valoració d'impactes derivada dels canvis del model d'aerogenerador (major alçària i major diàmetre d'eix) adoptat per la promotora després d'al formulació de la declaració d'impacte ambiental.  
7) Es reitera la vigència de la declaració d'impacte ambiental, formulada mitjançant una resolució del director general de Gestió del Medi Natural, de 21 de setembre del 2004 en tot allò no modificat per aquesta resolució.   
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat aquesta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'execució de la Llei 2/1989, de 3 març, d'impacte ambiental.  
València, 19 d'octubre de 2005. La directora general de Gestió del Medi Natural: Concepción Maroto Álvarez.  
Res023/02-AIA  
Resolució  
Vist l'escrit, d'1 de juny de 2005, presentat per l'empresa Renomar, SA (adjudicatària de la Generalitat Valenciana per al desenvolupament eòlic de la zona 1 del Pla Eòlic de la Comunitat Valenciana) sol·licitant l'eliminació de les restriccions establides pel que fa a l'execució de les obres en les àrees determinades com a sensibles per a la fauna en la Resolució de 19 d'octubre de 2005, basant-se en l'ampliació de l'estudi preoperacional de fauna fins al 17 d'agost de 2005.  
Vist l'informe emés pel Servei de Conservació de la Biodiversitat sobre la documentació presentada, resolc:  
Primer  
1) Modificar la Resolució de 19 d'octubre de 2005 en els termes següents:  
- S'elimina la restricció pel que fa a l'execució de l'obres en el període de reproducció establides per al sector occidental del parc eòlic de Torre Miró II entre els aerogeneradors B3.1 a B4.8.  
- S'elimina la restricció pel que fa a l'execució de les obres en el període de reproducció establides per al tram de línia elèctrica soterrada de la Moleta dels Frares.  
- S'aplicarà la restricció d'execució de les obres per al tram de línia elèctrica aèria que discorre a la vora del riu Chiva en el tram comprés entre els suports T-27 a T-36, ambdós inclusivament.   
2) Es reitera la vigència de les resolucions de 21 de setembre de 2004 i de 19 d'octubre de 2005 de la Direcció General de Gestió el Medi Natural, en tot allò no modificat per aquesta resolució.   
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat aquesta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'impacte ambiental.  
València, 24 de febrer de 2006. La directora general de Gestió del Medi Natural: Concepción Maroto Álvarez.  
Res023/02-AIA  
Resolució complementària a la declaració d'impacte ambiental  
Expedient: 23/02-AIA  
Promotor: Renomar, SA   
Autoritat substantiva: Conselleria d'Infraestructures i Transport  
Objecte del projecte: Parcs eòlics de la zona 1 del Pla Eòlic Valencià   
Localització: Terme de Morella   
Els estudis d'avifauna, efectuats en la zona 1 del Pla Eòlic Valencià durant l'any 2004-2005, previs a la instal·lació dels parcs, no va registrar un flux important d'aus en la zona, més concretament de voltors, per la qual cosa l'impacte per col·lisió amb els aerogeneradors es va considerar com un efecte mínim.   
El programa de vigilància ambiental de les instal·lacions de la zona 1 del Pla eòlic valencià apunta una clara divergència en la incidència sobre l'avifauna, concretament sobre el voltor, en aquests parcs: Torre Miró I i Torre Miró II.  
Per raó de l'article 36 del Decret 162/1990, de 15 d'octubre, del Consell de la Generalitat Valenciana, es considera necessari verificar l'exactitud i correcció de la declaració d'impacte ambiental en relació amb les variacions que s'hagen pogut produir en el medi en el transcurs del temps, ampliant a més la declaració d'impacte ambiental amb una sèrie de mesures complementàries en els mateixos termes que en la zona 2 i zona 3, en les quals els estudis previs d'avifauna van detectar zones sensibles per a l'avifauna.  
Per tot això, fent ús de les facultats que tinc legalment atribuïdes formule la següent Resolució complementària a la declaració d'impacte ambiental  
Primer  
1. Ampliar el programa de vigilància ambiental, per raó del que estableix l'article 36 del Decret 162/1990, de 15 d'octubre, del Consell de la Generalitat Valenciana, iniciant immediatament un estudi sobre les possibles variacions que, a partir de la situació preoperacional, s'hagen produït en el medi i que permeten explicar la desviació en la valoració dels impactes sobre la fauna, i per tant l'exactitud i correcció de la declaració d'impacte ambiental formulada mitjançant una Resolució del director general de Gestió del Medi Natural, de 21 de setembre de 2004.   
Sense perjudici de l'anàlisi del disseny dels parcs Torre Miró I i Torre Miró II, l'àmbit d'estudi haurà de sobrepassar els límits de la zona 1, tenint en compte almenys els possibles efectes sinèrgics, indirectes o secundaris derivats de l'existència de zones de desenvolupament eòlic pròximes (zones 2 i 3).  
2. Si no es detecten causes especifiques que admeten mesures correctores eficaces i el programa de vigilància ambiental confirma, en el transcurs del temps, la perillositat de qualsevol dels aerogeneradors instal·lats, en relació amb la població de voltors o d'exemplars d'espècies d'avifauna incloses en el Catàleg valencià d'espècies de fauna amenaçada, serà aplicable l'article 34.4 del Decret 162/1900, de 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, de 3 de març, d'impacte ambiental.   
A l'efecte de l'esmentat article, el llindar crític serà determinat a partir de l'avaluació de les dades demanades en el pla de seguiment de la incidència de parcs eòlics i línies elèctriques en les aus i quiròpters, efectuada pel Servei de Conservació de la Biodiversitat.  
Les modificacions que calga aplicar, inclòs el desmantellament dels aerogeneradors en el cas d'impacte crític, es realitzarà a càrrec de l'empresa adjudicatària sense que en cap cas es puga entendre que està subjecte a compensacions per part d'aquesta Administració.   
3. Es modifica l'últim subapartat del punt 6.1 de la part dispositiva de la declaració d'impacte ambiental formulada mitjançant una Resolució de 21 de setembre de 2004, del director general de Gestió del Medi Natural, en els termes següents :  
El període de cinc anys establit per al pla de seguiment és el mínim imprescindible per a poder determinar la incidència dels parcs eòlics instal·lats, quedant supeditats la continuïtat i metodologia del seguiment, per a la resta del període de funcionament de l'activitat, als resultats obtinguts en el període mínim.  
El pla de seguiment es reiniciarà per a aquells aerogeneradors o trams de línia elèctrica que, transcorreguts sis mesos des de la posada en marxa de les instal·lacions eòliques i per qualsevol causa, s'hagen resituat o modificat.   
4. Es reitera la vigència de la declaració d'impacte ambiental, formulada mitjançant una Resolució del director general de Gestió del Medi Natural de 21 de setembre de 2004 en tot allò no modificat en aquesta resolució.   
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.   
Tercer  
Publicar en el Diari Oficial e la Generalitat Valenciana aquesta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental .  
València, 10 de novembre de 2006. La secretària autonòmica de Territori i Medi Ambient: Cristina Serrano Mateo.  
Res024/02-AIA  
Resolució  
Vist l'escrit, de 18 de març de 2005, pel qual l'empresa Renomar, SA (adjudicatària de la Generalitat Valenciana per al desenvolupament eòlic de la zona 2 del Pla Eòlic de la Comunitat Valenciana) sol·licita un avançament de l'inici de les obres, respecte de la data establida en la declaració d'impacte ambiental, al dia 1 d'abril de 2005, per als parcs eòlics de Refoyas i Mola de Todolella de la zona eòlica 2 i el seu sistema d'evacuació, La justificació per a l'esmentada sol·licitud es basa en el coneixement adquirit en l'estudi preoperacional de fauna (en el període octubre de 2004 a març de 2005) que permet delimitar les àrees de menor sensibilitat per a l'avifauna. La sol·licitud es concreta en:  
D'aquesta manera, el pla d'obra des de l'1 d'abril fins a l'1 de juliol, adaptat a la protecció de l'avifauna, seria el que segueix:  
Zona de no-actuació:  
- Sector central del parc eòlic de Mola de Todolella que comprén els aerogeneradors A 1.7 a A1.9 i A3.1 a A 3.8.  
- Els voltants de protecció d'1km respecte als punts de nidificació   
Zones d'actuació:  
- Resta del parc eòlic de Mola de Todolella i parc eòlic de Refoyas  
- Sistema d'evacuació de la zona eòlica 2  
Programa de treball en les zones d'actuació:  
- Replantejament de parcs eòlics i subestacions.  
- Construcció i adequació del camí principal dels parc eòlics de Mola de Todolella i de Refoyas.  
- Construcció i adequació dels camins interiors i rases dels parcs eòlics de Mola de Todolella i de Refoyas.  
- Inici d'obertura de sabates i de conformació de plataformes al parc eòlic de Refoyas i sector occidental del parc eòlic de Mola de Todolella.  
- Inici de construcció de la subestació de Mola de Todolella.   
- Inici de construcció de la subestació de Mola de Todolella (s'entén que es vol dir subestació de Refoyas).   
- Replantejament de la línia elèctrica d'evacuació de Mola de Todolella a la subestació de Morella.  
El 29 de març va ser entregat com a annex a l'escrit de sol·licitud la documentació denominada Resultats dels estudis d'avifauna en l'estat preoperacional de la zona eòlica 2 en el període octubre de 2004 -març 2005. Com a complement a l'esmentada documentació es van entregar el dia 5 d'abril les dades de camp demanades i utilitzades per a la seua elaboració.  
El 6 d'abril es va requerir l'empresa promotora la documentació necessària per al compliment dels condicionants establits en la declaració d'impacte ambiental (resolució del director general de Gestió del Medi Natural d'11 d'agost de 2004). El contingut de l'esmentat requeriment es transcriu a continuació:  
"en relació amb l'escrit........., es comunica:  
- Que la sol·licitud de l'empresa Renomar, SA és una sol·licitud de modificació parcial dels condicionants establits en la declaració d'impacte ambiental (mitjançant una Resolució d'11 d'agost de 2004 del director general de Gestió del Medi Natural) pel qual aquesta requereix d'una resolució complementària de l'esmentada resolució.  
- La modificació sol·licitada s'aplicaria a les àrees determinades com de baixa sensibilitat per a l'avifauna i es refereixen a dos aspectes: inici de les obres abans de la conclusió de l'estudi preoperacional de fauna (1 any de duració) i eliminació de la restricció de l'execució d'obres en l'època de nidificació.   
- Que la documentació lliurada el dia 29 de març i 5 d'abril relativa als resultats i dades de l'estudi preoperacional d'avifauna, corresponents al període entre octubre i març de 2005, es considera que poden ser rellevants per a la determinació de la sensibilitat de les diverses àrees de la zona eòlica 2 i per tant poden permetre revisar els condicionants establits en la declaració d'impacte ambiental amb caràcter general per a la protecció de l'avifauna.  
- No obstant això, hi ha altres aspectes que, en compliment de l'esmentada DIA, han de ser presentats davant d'aquesta Direcció General per a emetre informe favorable a l'inici de les obres des del punt de vista ambiental. Els esmentats aspectes es detallen a continuació:  
- Informes favorables de la Conselleria de Cultura sobre les àrees en què es pretén executar les obres, a fi de garantir que no hi ha afecció al patrimoni arqueològic, paleontològic, arquitectònic, etnològic, etc.)  
- Traçat definitiu del sistema d'evacuació de la zona 2 a escala detallada (1:10.000)   
- Presentació de la inscripció de xicotets productors de residus tòxics i perillosos i document d'acceptació de gestor autoritzat de residus tòxics i perillosos amb qui se n'haja contractat la retirada.  
- Que segueixen vigents la resta de condicionants ambientals establits en la declaració d'impacte ambiental incloses les mesures compensatòries  
- Que hi ha una sol·licitud d'aclariment sobre el canvi de model d'aerogenerador i la necessitat d'estudis complementaris, de data 1 d'octubre de 2004 que serà necessari atendre.  
Com a contestació a l'esmentat requeriment l'empresa promotora va remetre el dia 18 d'abril de 2005 la documentació que a continuació es detalla:  
1. Informes de la Conselleria de Cultura Educació i Esports relatius a l'afecció dels parcs de Refoyas i Mola de Todolella, indicant explícitament que l'esmentat informe és a efecte exclusivament arqueològic, i queda la comunicació de l'afecció al patrimoni paleontològic i etnològic a un moment posterior.  
2. Fotocòpia de la sol·licitud d'inscripció en el registre de xicotets productors de residus perillosos de data 13 d'abril de 2005 al qual s'acompanya escrit de l'empresa Vicente Aguilar e Hijos SL amb núm. de gestor 134/RTA/RTP/CV acceptant els residus generats en el parc eòlic de Refoyas i el parc eòlic de Mola de Todolella.  
3. Estudi de previsió d'ombres intermitents del parc eòlic de Mola de Todolella (Castelló).   
4. Estudi de previsió d'ombres intermitents del parc eòlic de Refoyas (Castelló)   
5. Informació addicional del 12 d'abril de 2005 a l'estudi d'impacte ambiental de la zona eòlica 2 que conté :  
- Valoració de l'afecció a la vegetació pels canvis en l'obra civil  
- Incorporació a l'estudi previ de fauna del nou model d'aerogenerador   
- Identificació i valoració de la incidència sobre paisatge originat per l'increment de l'alçària de l'aerogenerador  
- Annexos :   
- Annex 1: conques visuals (aerogeneradors de 61,4 m)  
- Annex 2: conques visuals (aerogenerador de 80 m)   
- Annex 3: resultats dels estudis d'avifauna en l'estat preoperacional de la zona eòlica 2 en el període octubre de 2004-març de 2005.  
- Plànols del projecte definitiu de la línia elèctrica de la zona eòlica 2. Escala 1:10.000 (3 plànols). No s'inclouen dins del sistema d'evacuació de la zona 2 el tram que va des de l'entroncament de les línies Manzanera-Todolella i Refoyas- sistema d'evacuació de la zona 1 (al marge esquerre del riu Cantavieja) fins a la subestació 400/132KV de Morella.   
L'esmentada documentació va ser completada els dies 19 i 20 d'abril mitjançant el lliurament de la documentació sobre estudis d'afecció al patrimoni, presentada o que s'ha de presentar a la Conselleria de Cultura.   
Vistos els informes tècnics elaborats sobre la totalitat de la documentació respecte de la data establida en la declaració d'impacte ambiental presentada, resolc:  
Primer  
1. Es permet l'inici de les obres, com també l'eliminació de la restricció de no-realització d'obres en l'època de nidificació en les àrees dels parcs de Refoyas i Mola de Todolella, amb les limitacions que es detallen en els punts següents:  
2. La zona de no-actuació s'haurà d'ajustar:  
2.1. A l'àrea determinada en l'estudi preoperacional d'avifauna entre els mesos d'octubre 2004 a març 2005, és a dir, comprendrà tota l'àrea compresa des de l'aerogenerador A1.5 fins al A 4.1 (ambdós inclusivament segons numeració de la documentació presentada) del parc Mola de Todolella.   
L'inici de les obres en aquesta àrea es posposa, en tot cas, a l'obtenció de resultats concloents de l'estudi preoperacional d'avifauna.  
2.2. Per a la resta de les àrees (és a dir, les no sensibles per a l'avifauna) a les zones en què s'han detectat, d'acord amb les prospeccions prèvies, restes arqueològiques, etnològiques o paleontològiques i que requereixen la realització d'actuacions arqueològiques que han de ser autoritzades per la Conselleria de Cultura (un total de 12 elements al parc de Mola de Todolella i 9 elements al parc de Refoyas).   
L'inici de les obres en aquestes àrees, quedarà supeditat a l'emissió de l'informe favorable i als condicionants establits per la Conselleria de Cultura tant per al patrimoni arqueològic, com etnològic i paleontològic i al vistiplau per part d'aquesta Direcció General per al qual es traslladarà els informes de la Conselleria de Cultura com també de la documentació presentada per a l'obtenció d'aquests.  
En la fase de replantejament i com a mesura preventiva per a evitar invasions incontrolades de maquinària, seran degudament jalonades les àrees de no-actuació.  
3. Les actuacions que s'han de dur a terme aplicant, en tot cas, les restriccions expressades en el punt anterior:  
3.1) Replantejament de parcs eòlics i subestacions.   
3.2 Construcció i adequació del camí principal dels parcs eòlics de Mola de Todolella i de Refoyas.  
3.3) Construcció i adequació dels camins interiors i rases dels parcs eòlics de Mola de Todolella i Refoyas.  
3.4) Inici d'obertura de sabates i de conformació de plataformes en el parc eòlic de Refoyas i Mola de Todolella.  
3.5) Inici de construcció de la subestació de Mola de Todolella  
3.6) Inici de la subestació de Refoyas  
3.7) Replantejament del sistema d'evacuació de la zona 2, d'acord amb els trams i traçat reflectit en la documentació presentada.   
Es donarà comunicació a aquesta Direcció General, amb suficient antelació de la data de replantejament, a fi que es puga personar un representant d'aquesta Conselleria en l'esmentada actuació.   
4. Respecte al traçat definitiu del sistema d'evacuació de la zona 2,  
Es considera generalment correcte i adaptat als criteris establits en la declaració d'impacte ambiental, tot i que és necessari que en el replantejament es tinguen en compte les condicions següents:  
4.1) En la línia d'evacuació des de la ST de Manzanera:  
- La distància entre els pals T5 i T6 serà la màxima possible, situant els pals de manera que la visibilitat des del nucli d'Olocau del Rey es minimitze al màxim.  
- El mateix criteri s'aplicarà entre els pals T17 i T-18 a fi que l'afecció sobre les masies de l'Arco i Ejarque siguen les mínimes possibles.  
- El traçat entre el pal T-19 fins a l'entroncament amb el pal T3 de la provinent de la subestació de Todolella es modificarà de manera que entronque amb el pal T4; llevat que existisca algun condicionant de tipus tècnic que ho impedisca. D'aquesta manera es disminueix l'impacte visual de l'entroncament (amb el T3 s'efectua en carener) el perill potencial per a l'avifauna.  
4.2) La subestació del parc de Refoyas se situarà en la zona de topografia més suau (zona de vall) a fi que el moviment de terres siga el mínim possible.  
5. Respecte als residus perillosos  
- La gestió dels residus s'efectuarà d'acord amb la naturalesa i condicions establits en la legislació sectorial vigent, garantint el correcte emmagatzemament temporal en el parc eòlic i la recollida per un gestor autoritzat.  
- En un termini no superior a 4 mesos, des de la notificació d'aquesta resolució, es presentarà davant d'aquesta Direcció General la resolució definitiva en el Registre de xicotets productors de residus perillosos de la Comunitat Valenciana.  
6. En relació amb la possible afecció d'ombres intermitents sobre construccions existents en l'entorn del perímetre dels parcs de Refoyas i Mola de Todolella (1.000 metres) es presentarà, abans de la posada en funcionament, documentació complementària que permeta determinar amb major detall el número d'hores significatives (període, moment del dia en què es produeixen, si està referit a l'hora solar o a l'hora oficial, etc.) i que permeta concretar el període del programa de vigilància ambiental en la fase de funcionament, d'acord amb el que estableix el punt 6.3. de l'apartat segon de la part dispositiva de la declaració d'impacte ambiental.  
7. Es considera correcta l'anàlisi de la valoració d'impactes derivada dels canvis del model d'aerogenerador (major alçària i major diàmetre d'eix) adoptada per la promotora després de la formulació de la declaració d'impacte ambiental.  
8. Es reitera la vigència de la declaració d'impacte ambiental, formulada mitjançant una resolució del director general de gestió del Medi Natural, d'11 d'agost de 2004 en tot allò no modificat per aquesta resolució.   
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat aquesta declaració d'impacte ambiental, d'acord amb allò que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament d'execució de la Llei 2/1989, de 3 març, d'impacte ambiental.  
València, 22 d'abril de 2005. La directora general de Gestió del Medi Natural: Concepción Maroto Álvarez.  
Res024/02-AIA  
Resolució  
Vist l'escrit, de 17 de maig de 2005, pel qual l'empresa Renomar, SA (adjudicatària de la Generalitat Valenciana per al desenvolupament eòlic de la zona 2 del Pla Eòlic de la Comunitat Valenciana) sol·licita un avançament de l'inici de les obres, respecte de la data establida en la declaració d'impacte ambiental, per al parc eòlic de Manzanera de la zona eòlica 2 i el sistema d'evacuació d'aquesta.  
La justificació de l'esmentada sol·licitud es basa en el coneixement adquirit en l'estudi preoperacional de fauna (en el període octubre de 2004 a març de 2005) que permet delimitar les àrees de menor sensibilitat per a l'avifauna i que va ser presentat el dia 29 de març de 2005 juntament amb la sol·licitud per a l'avançament parcial de les obres dels parcs eòlics de la Mola de Todolella i de Refoyas, complementant-se amb l'entrega de les dades de camp demanades i utilitzades per a l'elaboració d'aquestes el dia 5 d'abril de 2005.  
Com a documentació adjunta a la sol·licitud es presenta :  
1. Fotocòpia de la sol·licitud d'inscripció en el Registre de xicotets productors de residus perillosos de data 11 de maig de 2005.   
2. Estudi de previsió d'ombres intermitents del parc eòlic de Manzanera.  
3. Informe de la Conselleria de Cultura respecte del patrimoni arqueològic.  
El dia 19 de maig de 2005 es remet aclariment sobre els condicionants tècnics que han motivat la modificació del punt d'entroncament de la línia elèctrica d'evacuació del parc de Manzanera amb la línia elèctrica d'evacuació de la subestació de Mola de Todolella.   
Així mateix es fa referència a la documentació presentada anteriorment per a l'avaluació d'ambiental derivada del canvi de model d'aerogeneradors.   
Vistos els informes tècnics elaborats sobre la totalitat de la documentació respecte de la data establida en la declaració d'impacte ambiental presentada, resolc  
1. Permetre l'inici de les obres, com també l'eliminació de la restricció de no-realització d'obres en l'època de nidificació en l'àrea del parc de Manzanera, amb les limitacions que es detallen en els punts següents  
2. L'inici de les obres al parc eòlic de Manzanera, quedarà supeditat als condicionants establits per la Conselleria de Cultura per al patrimoni arqueològic, com també a l'obtenció de l'informe favorable respecte del patrimoni etnològic i paleontològic com també al vistiplau per part d'aquesta Direcció General per al qual es traslladarà dels informes de la Conselleria de Cultura com també de la documentació presentada per a l'obtenció d'aquests.  
3. Les actuacions que s'han de dur a terme, aplicant en tot cas, les restriccions expressades en el punt anterior, seran:  
3.1) Replantejament de parc eòlic i subestació de Manzanera.   
3.2 Construcció i adequació del camí principal del parc eòlic de Manzanera.  
3.3) Construcció i adequació dels camins interiors i rases del parc eòlic de Manzanera.  
3.4) Inici d'obertura de sabates i de conformació de plataformes al parc eòlic de Manzanera.  
3.5) Inici de construcció de la subestació de Manzanera.  
4. Respecte al traçat definitiu del sistema d'evacuació de la zona 2,  
Es considera justificada, per criteris tècnics, la modificació del punt d'entroncament de la línia elèctrica del parc eòlic de Manzanera amb la línia provinent de la ST de Mola de Todolella.  
5. Respecte dels residus perillosos  
- La gestió dels residus s'haurà d'efectuar d'acord amb la naturalesa i les condicions establides en la legislació sectorial vigent, garantint el correcte emmagatzemament temporal al parc eòlic i la recollida d'aquests per un gestor autoritzat.  
- En un termini no superior a 4 mesos des de la notificació d'aquesta resolució, s'haurà de presentar davant d'aquesta Direcció General la Resolució definitiva en el Registre de xicotets productors de residus perillosos de la Comunitat Valenciana.  
6. En relació amb la possible afecció d'ombres intermitents.  
S'haurà de presentar, abans de la posada en funcionament del parc eòlic de Manzanera, documentació complementària que permeta determinar amb major detall el nombre d'hores significatives sobre el Masico de Pepica (període, moment del dia en què produeixen, si està referit a l'hora solar o a l'hora oficial, etc.) i concretar el període del programa de vigilància ambiental en la fase de funcionament, d'acord amb el que estableix el punt 6.3. de l'apartat segon de la part dispositiva de la declaració d'impacte ambiental.  
7. Es considera correcta l'anàlisi de la valoració d'impactes derivada dels canvis del model d'aerogenerador (major alçària i major diàmetre d'eix) adoptat per la promotora després de la formulació de la declaració d'impacte ambiental.  
8. Es reitera la vigència de la declaració d'impacte ambiental, formulada mitjançant una resolució del director general de Gestió del Medi Natural, d'11 d'agost de 2004, en tot allò no modificat per aquesta resolució.   
València, 2 de juny de 2005. La directora general de Gestiódel Medi Natural: Concepción Maroto Álvarez.  
Res024/02-AIA  
Resolució complementària a la declaració d'impacte ambiental   
Expedient: 24/02-AIA  
Promotor: Renomar  
Autoritat substantiva: Conselleria d'Infraestructures i Transports   
Objecte del projecte: Instal·lacions eòliques zona 2   
Localització: Termes municipals d'Olocau del Rey, Todolella, Forcall, Cinctorres, Morella (els Ports)   
L'empresa adjudicatària per al desenvolupament de la zona 2 del Pla Eòlic de la Comunitat Valenciana va presentar el dia 6 d'octubre de 2005 estudi complementari, al presentat a l'abril de 2005, d'avifauna en situació preoperacional dels parcs eòlics i línies elèctriques de la zona 2, és a dir, s'àmplia l'estudi fins al 30 de juliol de 2005, sol·licitant l'acceptació des del punt de vista ambiental de l'execució de les infraestructures eòliques en la zona central del parc de la Mola de Todolella, zona considerada com de no-actuació en la Resolució de 22 d'abril de 2005, de la directora general de Gestió del Medi Natural, complementària de la Resolució d'11 d'agost de 2004, del director general de Gestió del Medi Natural.  
Es va sol·licitar informe al Servei de Conservació de la Biodiversitat va emetre sobre la documentació presentada amb el contingut següent:   
- El període de cens d'aus no comprén la migració postnupcial de les aus i en particular les pautes de comportament d'exemplars joves de voltor comú en els seus primers vols dispersius. No obstant això, es considera que el període, el mètode i la qualitat de les dades detecta bastants riscs per a l'avifauna i en particular sobre el voltor comú.  
- Les dades analitzades revelen l'existència de vies de pas dels voltors ben delimitada, la qual cosa permet predir un alt risc de col·lisió d'exemplars d'aquesta espècie. Els aerogeneradors afectats serien els corresponents a l'alineació central de Todolella (TOD-2)  
- L'empresa proposa mesures correctores per a evitar aquests riscos, basades principalment en l'eliminació de punts d'abocament de restes de granges i construcció de menjadors. No obstant això, la hipòtesi que els desplaçaments estiguen motivats per motius tròfics i no per orogràfics no està prou demostrada, per la qual cosa la instal·lació de menjadors podria no ser efectiva.  
- En tot cas no poden avaluar-se la ubicació i funcionament dels menjadors sense tenir en compte els existents en la zona de Terol pròxima (els Serrans, Cantavieja, Mirambel) les aportacions dels quals podrien resultar suficients per a mantenir la població actual de la comarca i l'experiència en la gestió de menjadors en funcionament per part dels Serveis Territorials de Castelló (Cinctorres). D'altra banda, la proposta d'un servei comarcal de recollida de restes no està bastant desenvolupada i no considera el marc jurídic de funcionament d'aquestes instal·lacions (vegeu p. ex. Ordre d'1 d'octubre de 2001, de la Conselleria de Medi Ambient)   
Es completa posteriorment amb un informe específic que analitza les mesures correctores proposades pel promotor després del qual s'efectuen les recomanacions següents:  
- De les mesures proposades es jutgen correctes la retirada de cadàvers, construcció de menjadors i senyalització mitjançant bandes de tots els aerogeneradors localitzats a la Mola.  
- No obstant això, com ja s'ha assenyalat, es necessita ampliar el corredor lliure d'aerogeneradors perquè la resta de les mesures siguen efectives. Amb aquest fi s'aconsella deixar una secció d'almenys 1 km sense aerogeneradors a la part nord de la Mola.   
- D'altra banda, ha de garantir-se un seguiment dels moviments dels voltors i de la incidència dels parcs una vegada construïts de manera que puga proposar-se l'eliminació d'alguns d'aquests si es demostra una pronunciada mortalitat d'aus a pesar d'adoptar totes les mesures proposades.   
Consideracions ambientals  
L'estudi preoperacional d'avifauna realitzat per l'empresa adjudicatària ha mostrat, des del primer moment, un clar patró d'ús de l'espai pel voltor comú, i s'evidencia que l'espècie utilitza la pràctica totalitat de l'àrea en què se situen els parcs eòlics de la zona 2, però amb una marcada volença per l'àrea que respon a la unitat morfodinàmica de la Mola (la Mola de Todolella). Tant és així que la mateixa empresa adjudicatària va sol·licitar l'inici de les obres en tota la zona 2 excepte en la zona central del denominat parc de la Mola de Todolella per l'intens pas registrat de voltor comú. La singular orografia de la Mola de Todolella, taula calcària lleugerament inclinada cap al sud que sobreïx de la formació de llomes sobre materials detrítics i s'endinsa sobre la vall del Guadalop a la veïna província de Terol, presenta en principi condicions adequades per a la formació de corrents tèrmics que aprofitarien els voltors per a guanyar alçària. Aquesta hipòtesi es perfilava com la més probable en l'estudi preoperacional d'avifauna, presentat a l'abril de 2005, enfront de la de l'existència de punts d'abandó de cadàvers.  
És cert que la decantació de l'empresa per la hipòtesi que condiciona el moviment de voltors, de manera determinant, per l'abandó de cadàvers en determinats llocs pròxims als punts de trànsit intens, permet l'adopció de mesures correctores encaminades a reduir el pas de voltors i per tant el risc per la zona central de la Mola de Todolella.   
La consideració de la hipòtesi que l'elevat trànsit de voltors obeeix a una situació més complexa en la qual intervenen una sèrie de factors, entre els quals les característiques orogràfiques de la Mola pot jugar un important paper difícilment substituïble, no permet corregir el risc amb l'adopció de mesures correctores. D'altra banda, si aquesta hipòtesi fóra la correcta i la Mola de Todolella fóra un punt de pas estratègic per a la població de voltors de la província de Castelló i Terol, el canvi comportamental induït per la instal·lació dels aerogeneradors podria tenir una incidència no valorada sobre la població de voltors. En qualsevol cas l'estudi preoperacional no conté dades suficients que avalen l'explicació a l'intens trànsit de voltors que hi ha sobre la zona.  
Per tot això, atesa la incertesa en la causa de l'elevat trànsit de voltors comú, ha d'adoptar-se una solució basada no sols en l'aplicació de mesures correctores sinó en l'aplicació de mesures preventives que elimine o minimitze, en origen, les previsibles situacions de risc derivades de la instal·lació d'aerogeneradors en la zona central del parc de la Mola de Todolella.  
Per tot això, fent ús de les facultats que tinc legalment atribuïdes formule la següent:  
Resolució complementària a la declaració d'impacte ambiental  
Primer   
Estimar acceptable, des del punt de vista ambiental, el projecte d'instal·lacions eòliques 2, inclòs el sistema d'evacuació sempre que s'ajuste al que estableix el punt segon d'aquesta resolució.  
Segon   
Se supedita l'execució de l'esmentat projecte al compliment dels següents condicionants:  
1) Creació d'un corredor en la zona nord de la Mola de Todolella d'almenys 1km de longitud cosa que implica l'eliminació de les posicions amb major risc de col·lisió corresponents als aerogeneradors A 3.4, A 3.5, A 3.6,. A 3.7, A 3.8 i A 4.1m, considerant acceptable la reubicació de l'aerogenerador A.4.1 a 100-150 metres a l'oest de l'aerogenerador A 4. 2 que es troba en l'àmbit del pla especial.   
Aquest corredor (que comprendrà des de l'aerogenerador A3.3 fins al A4.1 reubicat) serà exclòs de l'àmbit de pla especial a l'efecte d'instal·lació d'infraestructures eòliques no soterrades permanents (aerogeneradors, subestacions i línies elèctriques aèries i camins d'accés), és a dir, es permet únicament i exclusivament l'execució de la rasa per a la instal·lació de les línies elèctriques subterrània de 20KV i camí addicional per a la seua instal·lació i s'haurà de procedir a la restauració de la totalitat de la superfície afectada en l'estació adequada immediata a la finalització de les obres.   
2) Es permet la instal·lació de la resta d'aerogeneradors del parc de la Mola de Todolella, és a dir, els aerogeneradors A 1.5; A 1.6; A 1.7; A 1.8; A 1.9; A 3.1; A 3.2 i A 3.3, i la posada en marxa d'aquests queda supeditada a l'aplicació efectiva de les mesures correctores proposades, és a dir:   
2.1) La construcció i el funcionament dels abocadors s'haurà d'ajustar al que disposa l'Ordre d'1 d'octubre de 2001, de la Conselleria de Medi Ambient, per la qual es determinen amb caràcter transitori els supòsits excepcionals d'alimentació d'aus carronyeres amb cadàvers animals i en el Reial decret 1098/2002, de 25 d'octubre, pel qual es regula l'alimentació d'aus rapaces necròfagues amb determinats animals morts i els productes d'aquests.   
La ubicació d'aquests serà acordada amb el Servei de Conservació de la Biodiversitat en el context de la Resolució de 13 de desembre de 2004, de la Direcció General de Gestió del Medi Natural, per la qual s'aprova un programa d'actuacions per a la conservació d'aus necròfagues de la Comunitat Valenciana.  
2.2) Control rigorós de l'abandó esporàdic d'animals al voltant dels parcs eòlics.  
2.3.) El marcatge de les aspes haurà d'ampliar-se a la totalitat dels aerogeneradors que d'acord amb l'estudi preoperacional presenten un índex de risc de col·lisió notable, és a dir, l'aerogenerador A 1.3 del parc eòlic de Manzanera i els aerogeneradors A 1.5; A 1.6; A 1.7; A 1.8; A 1.9 ; A3.1 A 3.2 I A 3.3 del parc eòlic de la Mola de Todolella.   
2.4) Sense perjudici de l'aplicació del programa de vigilància ambiental d'acord amb la metodologia general establida en el punt 6.1.de la DIA, es durà a terme un programa de vigilància específica en la zona central de la Mola de Todolella, és a dir, des de l'aerogenerador A 1.5 fins a l'aerogenerador A.4.1(reubicat), de manera que es puguen constatar el canvi comportamental dels voltors i per tant una modificació del patró de l'ús de l'espai determinat en l'estudi preoperacional, com també l'eficàcia de les mesures correctores en els aerogeneradors instal·lats.   
La metodologia emprada serà igual a la de l'estudi preoperacional per a determinar els patrons d'ús de l'espai, establint una intensitat de mostratge setmanal i una duració mínima de 2 anys.  
3) Seran desmantellats aquells aerogeneradors que es demostren perillosos al llarg del pla de seguiment ambiental. El llindar crític serà determinat a partir de les esmentades dades i de l'avaluació sobre la incidència d'aquestes sobre la població de voltors que s'ha de realitzar pel Servei de Conservació de la Biodiversitat. Les modificacions que fóra necessari aplicar, inclòs el desmantellament d'aerogeneradors, es realitzarà a càrrec de l'empresa adjudicatària sense que en cap moment es puga entendre que està subjecte a compensacions per part d'aquesta Administració. Igualment serà aplicable l'article 34.4 del Decret 162/1990, si es registrara la mortalitat d'exemplars inclosos en el Catàleg valencià d'espècies de fauna amenaçada.  
4) Es modifica l'últim subapartat del punt 6.1 de la part dispositiva de la declaració d'impacte ambiental formulada mitjançant una Resolució, d'11 d'agost de 2004, del director general de Gestió del Medi Natural de la manera següent:  
"El període de cinc anys establit per al pla de seguiment és el mínim imprescindible per a poder determinar la incidència dels parcs eòlics instal·lats, i queda supeditada la continuïtat i metodologia del pla de seguiment, per a la resta del període de funcionament, de l'activitat als resultats obtinguts en el període mínim. El pla de seguiment es reiniciarà per a aquells aerogeneradors o trams de línia que, transcorreguts sis mesos des de la posada en marxa de les instal·lacions eòliques i per qualsevol causa s'hagueren reubicat o modificat".   
5) Es reitera la vigència de la declaració d'impacte ambiental, formulada mitjançant una resolució del director general de Gestió del Medi Natural d'11 d'agost de 2004, en tot allò no modificat per aquesta resolució   
Tercer   
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Quart  
Publicar en el Diari Oficial de la Generalitat aquesta resolució complementària de la declaració d'impacte ambiental formulada mitjançant una resolució del director general de Gestió del Medi Natural d'11 d'agost de 2004, d'acord amb allò que disposa l'article 28 del Decret 162/1990, de 15 d'octubre del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental.   
València, 22 de febrer de 2006. La directora general de Gestió del Medi Natural: Concepción Maroto Álvarez.  
Res 024/02-AIA  
Resolució complementària a la declaració d'impacte ambiental  
Expedient: 24/02-AIA  
Promotor: Renomar, SA   
Autoritat substantiva: Conselleria d'Infraestructures i Transport  
Objecte del projecte: Parcs eòlics Mola de Todolella de la zona 2 del Pla Eòlic Valencià   
Localització: Terme de Todolella   
La Direcció Territorial de la Conselleria de Territori i Habitatge de Castelló ha remés escrit sol·licitant la modificació del paràgraf segon del punt 1 de l'apartat segon de la part dispositiva de la resolució complementària de la declaració d'impacte ambiental de la zona 2, formulada per la directora general el dia 22 de febrer de 2006, en el qual s'indica literalment :  
Aquest corredor (que comprendrà des de l'aerogenerador A3.3 fins al A 4.1 reubicat) serà exclòs de l'àmbit del pla especial a l'efecte d'instal·lació d'infraestructures eòliques no soterrades permanents (aerogeneradors, subestacions, i línies aèries i camins d'accés) és a dir, es permet únicament i exclusivament l'execució de la rasa per a la instal·lació de les línies elèctriques subterrànies de 20 KV i camí addicional per a la instal·lació d'aquestes havent de procedir a la restauració de la totalitat de la superfície afectada en l'estació adequada immediata a la finalització de les obres".  
L'objecte de l'esmentada sol·licitud és el manteniment del camí executat per la utilitat d'aquest en la protecció enfront dels incendis forestals ja que permet connectar la zona compresa entre la carretera Cs-V-8421 amb la carretera Cs- 810. A més l'esmentada infraestructura està recollida en el projecte integrat d'infraestructura de prevenció d'incendis forestals (ZAU), zona d'actuació A-005 Castelló com un component de primer ordre concretament amb el tram 6 l'element núm. 11 el tipus d'actuació del qual projectada és una àrea tallafocs recolzada en camí.   
Per tot això, fent ús de les facultats que tinc legalment atribuïdes, formule la següent Resolució:  
Primer  
Modificar el paràgraf segon del punt 1 de la resolució complementària de la zona 2, de 22 de febrer de 2006, que quedarà redactat de la manera següent :  
".....Dit corredor (que comprendrà des de l'aerogenerador A3.3 fins al A 4.1 reubicat) serà exclòs de l'àmbit del pla especial a l'efecte d'instal·lació d'infraestructures eòliques no soterrades permanents (aerogeneradors, subestacions, i línies aèries i camins d'accés) és a dir, es permet únicament i exclusivament l'execució de la rasa per a la instal·lació de les línies elèctriques subterrànies de 20 KV i camí addicional per a la instal·lació d'aquestes, que es mantindrà per la seua utilitat com a infraestructura de prevenció d'incendis".  
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat aquesta resolució complementària de la declaració d'impacte formulada mitjançant una Resolució de la directora general de Gestió del Medi Natural de 27 de juliol de 200, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març d'impacte ambiental.  
València, 28 de juliol de 2006. La directora general de gestió del Medi Natural: Concepción Maroto Álvarez.  
Res 025/02-AIA  
Resolució  
Vist l'escrit, de 13 de setembre de 2005, pel qual l'empresa Renomar SA (adjudicatària de la Generalitat Valenciana per al desenvolupament eòlic de la zona 3 del Pla Eòlic de la Comunitat Valenciana) sol·licita el l'autorització de l'inici de les obres, adjuntant la documentació que a continuació es detalla, en compliment dels condicionants establits en la declaració d'impacte ambiental formulada mitjançant una Resolució, de 21 de juny de 2004, del director general de Gestió del Medi Natural.   
- Estudi d'avifauna en situació preoperacional dels parcs eòlics i línies elèctriques de les zones del Pla eòlic valencià.  
- Informe, d'abril de 2005, de la Conselleria de Cultura Educació i Esport per als parcs d'Arriello, Folch I, Folch II, Embalagué i Cabrillas.   
- Traçat definitiu del sistema d'evacuació de la zona 3 a escala 1.10.000. Inclou únicament i exclusivament tres plànols a escala 1:10.000 amb el traçat del sistema d'evacuació.   
- Estudis d'ombres intermitents dels parcs d'Arriello, Folch I Folch II, Embalagué i Cabrillas.  
- Sol·licitud d'inscripció de xicotets productors de residus tòxics i perillosos i document d'acceptació de gestor autoritzat.   
- Informació sobre el canvi del model d'aerogenerador.  
L'estudi d'avifauna en situació preoperacional va ser remés al Servei de Conservació de la Biodiversitat, que va remetre sengles informes els dies 27 de març i 10 d'abril de 2006.   
Revisada la documentació aportada, es va comunicar verbalment a l'empresa promotora, el dia 4 d'abril de 2006, aquells aspectes incomplets o no ajustats als condicionants establits en la declaració d'impacte ambiental, i es va presentar el dia 6 d'abril la següent documentació complementària:  
- Aclariment a les desviacions de la línia elèctrica de la zona 3 en projectes constructius.  
- Informe de la flora endèmica (referent al punt 4.4 de la DIA).  
- Memòria geològica i paleontològica de la zona 3.   
- Escrits dels propietaris de les masies del Romanico, mas de Bono, mas de Cañada i mas de Gracieta; acceptant la instal·lació dels aerogeneradors.  
L'estudi preoperacional d'avifauna realitzat per l'empresa adjudicatària arriba a les conclusions següents:   
A) Determina com a zona sensible, per concentració d'encreuaments de voltor comú a baixa altura, el terreny situat entre els aerogeneradors B1.1 a B1.6 de l'alineació A1 del parc eòlic de Serrans tram en què coincideix amb la línia elèctrica paral·lela.   
Es proposen com a mesures correctores per a minimitzar el risc de col·lisió:  
- El soterrament de la línia elèctrica en el tram del port de Cabrillas (entre els suports t40 i t43).   
- Obertura d'un buit de 600 metres en el tram entre els aerogeneradors B1.1. i B1.3 del parc de Cabrillas la qual cosa implica:  
- L'eliminació de la posició B 2.1 de l'alienació A1 i es reubica a l'alineació A2 del parc de Cabrillas la qual cosa provoca una lleugera modificació de la posició de tots els aerogeneradors de l'alineació A2 i de l'alineació A3 i una lleugera modificació del traçat de la línia elèctrica (posició T 37 de la línia St Folch-ST Embalagué).   
- Es reubiquen els aerogeneradors B1.2 i B1.1 de l'alineació A1 del parc de Cabrillas cap al nord-oest disminuint a més la distància entre ells.   
- Es reubiquen lleugerament els aerogeneradors B1.3, B1.4 i B1.5 de l'alineació A1 del parc eòlic de Cabrillas.  
- Marcatge de les aspes dels aerogeneradors de la zona més transitada per voltor comú del parc eòlic de Cabrillas, concretament les posicions B1.6, B 1.5, B 1.4; B1.3 i B1.1.   
B) S'han localitzat àrees de cria de falcó mostatxut, espècie de caràcter forestal, en les proximitats dels aerogeneradors C 3.2 i C3.3 de l'alineació A2 del parc d'Arriello que podrien patir molèsties indirectes en la fase de construcció si coincideixen amb èpoques de nidificació.  
C) Encara que no s'inclou en l'apartat de conclusions es proposa entre les mesures correctores la modificació de l'alineació A 1 del parc eòlic del Pla d'Embalagué, en la qual, d'acord amb el que s'ha indicat en la part expositiva de l'estudi s'ha pogut constatar un àrea sensible d'encreuaments de voltor comú per la zona de les posicions A 2.2 i A 2.1  
Les modificacions introduïdes són:  
- Eliminació de la posició A 2.1  
- Redistribució dels sis aerogeneradors que componen l'alineació A1 concentrant-los en el tram comprés entre les posicions A 2.2. i A 2.6 la qual cosa comporta una disminució de la distància entre aerogeneradors i simultàniament un increment de la longitud del corredor entre les dues alineacions del parc de Pla d'Embalagué, inicialment d'uns 700 m, fins als 1.100 m.   
D) Es proposen a més una sèrie de mesures de gestió dels animals morts en la línia d'allò que s'ha proposat per a les zones 1 i 2 afegint la supressió de l'abocador de la Iglesuela del Cid,.   
- En relació amb el compliment del punt 5.4 de l'apartat segon de la part dispositiva de la declaració d'impacte ambiental.  
S'indica que s'ha realitzat la recerca de les comunitats fitosociològiques Campanulo hispanicae- Saxifragetum valentinae i Ononido-Amelanchier rotundifoliae i de l'espècie Odiontites viscosus subp. australis amb caràcter extensiu en la primavera de l'any 2005 (entre els mesos de març a juny) en els parcs de Cabrillas, Pla d'Embalagué i Arriello i amb caràcter més detallat durant el replantejament efectuat en el mes de març de 2006 sense trobar resultats positius en cap cas. No obstant això, es realitzarà control permanent en la fase de construcció, tant en els llocs previstos afectats pels moviments de terres i trànsit de maquinària com en els àmbits espacials que puguen veure's afectats per eventuals modificacions que es plantegen durant el desenvolupament d'aquestes.   
- Memòria geològica i paleontològica del sistema d'evacuació de la zona 3.   
S'ha detectat la possible afecció sobre el patrimoni paleontològic en alguns molins i camins d'accés dels parc d'Arriello, Cabrillas i Embalagué, proposant com a mesures protectores/correctores el seguiment en la fase d'obres i la utilització de maquinària xicoteta en les labors d'excavació de les possibles àrees afectades.   
En relació amb la línia elèctrica també s'han detectat afecció al patrimoni paleontològic per un nombre elevat de suports, sent la més destacable el tram final de la línia ST. Embalagué-ST Morella (entre el suport 31 a 45) en les quals s'han trobat ossos de dinosaure en superfície en les àrees corresponents a les superfícies ocupades per set suports. Per a l'esmentat tram es proposen dues mesures alternatives per a evitar l'afecció al patrimoni paleontològic: l'excavació i recuperació de fòssils o el canvi de traçat.   
- Informe aclaridor sobre les desviacions de la línia elèctrica 3 en projectes constructius.   
Es va sol·licitar a l'empresa una justificació, en el seu cas, de les modificacions (un total de 9 trams) observades sobre el traçat acceptat en la declaració d'impacte ambiental, que es descriuen a continuació:   
Tram 1. Es modifica la ubicació de la ST Folch II desplaçant-la lleugerament cap al sud-est i el traçat de la línia que s'enllaça amb el suport núm. 6 de la línia elèctrica original. El traçat original enganxava en el suport núm. 5.   
Tram 2. La modificació és poc significativa i es troba dins del corredor que es va indicar a l'empresa adjudicatària (en la fase d'avaluació) com també als criteris especificats en la DIA.  
Tram 3 i 4 No s'ajusta als criteris establits tant en el text de la part dispositiva de la DIA com al traçat grafiat del plànol adjunt a aquesta en què s'indicava: Des del suport 22 fins al suport 29. des del suport 22 es desviarà l'estesa cap a l'oest creuant el barranc de les Carabasses allunyat de l'abric amb pintures rupestres i oculta d'aquest per situar-se després d'un xicotet monticle que les separa. Segueix el traçat buscant la carretera de Vilafranca- Portell de Morella per terrenys agrícoles i cap a l'oest de la masia la Pallaresa.   
Tram 5 i 6. S'ha justificat per les modificacions introduïdes basant-se en els resultats dels estudis preoperacionals d'avifauna.  
Tram 7, 8 i 9. No s'ajusta al traçat grafiat en la declaració i que va ser discutit i estudiat intensament en el procediment d'avaluació d'impacte ambiental, tal com es pot comprovar en les diverses ampliacions sol·licitades al promotor que consten en l'expedient.  
L'empresa promotora va remetre informe en els termes següents:  
- Variació 1. es modifica el traçat per motius tècnics (traçat entre dos aerogeneradors) i per motius ambientals (reducció d'afecció a un bosquet de roures xicotets adequant el traçat a una zona agrícola) i reducció de l'impacte visual a l'ermita de Santa Lucía.   
- Variació 2. Resulta més convenient des del punt de vista tècnic per tenir menor angle de gir i en qualsevol cas s'ajusta als condicionants de la DIA.   
- Variació 3 es diferencien dos trams:  
- Pas previ al barranc (entre els suports 20 a 22). No es pot ajustar exactament al traçat de la declaració, en zig-zag, per ser coincident amb un camí ramader classificat, per la qual cosa es traça l'estesa en línia recta fins al següent vèrtex del traçat de la DIA. S'utilitzarà el camí ramader com a accés per a la construcció dels suports i l'afecció a la vegetació serà mínima ja que no cal obrir carrers sota la línia elèctrica.   
- Pas posterior al barranc (entre els suports 22-bis i 25). Es reconeix l'afecció a la roureda tant pels suports com pels accessos a aquests i es justifica la modificació per qüestions de projecte per a mantenir les distàncies de seguretat a la carretera de Vilafranca a Portell de Morellla, mantenir suficient distància al límit provincial amb Terol i possibles àrees inundables.   
- No obstant això es proposa una alternativa intermèdia que s'ajusta als criteris establits en la DIA i als condicionants tècnics del projecte, de manera que els suports se situen en els camps de cultiu pròxims al límit de la zona de roureda (suports 22 bis i 24) i després pròxim a un camí existent pel costat contrari a la rambla.   
- Variació 4. Masia de la Pallaresa. Encara que no s'indica en el projecte presentat ja s'ha acordat realitzar l'obra del línia elèctrica entre els suports 25 a 30 tal com s'indica la DIA. Es realitza una descripció de l'esmentat traçat que constitueix fins i tot una millora de la proposada per la DIA).  
Variació 5 i 6. Ja s'han justificat en l'estudi d'avifauna i per qüestions tècniques.   
Variació 7 La justificació és semblant a la del tram 2 primer sector.   
Variació 8. La justificació és tècnica ja que resulta necessari reduir l'angle de gir per a evitar tensions en la línia i la instal·lació de suports de major alçària. Des del punt de vista ambiental la qualitat dels terrenys és semblant a la del traçat original   
Variació 9. La variació està motivada per les dificultats tècniques existents en l'encreuament la línia amb la carretera Portell de Morella- Cinctorres en el traçat acceptat en la DIA per la qual cosa s'opta per un traçat alternatiu a l'oest del turó.   
Finalment s'indica la variació del suport 44 de la línia ST Embalagué- ST Morella per a allunyar-la de l'entorn del BIC denominat Gravats de Fraiximeno, variació que ja era coneguda amb anterioritat a la formulació de la DIA.  
Informes sectorials   
- Informe del Servei de Conservació de la Biodiversitat   
Examinat l'estudi de referència s'informa el que segueix:  
El parc eòlic, compost de diverses alineacions, es pot dividir considerant la seua ubicació i la proximitat de colònies de reproducció de voltors i punts habituals d'alimentació (abocadors) en dos sectors ben diferenciats:  
- Un primer que discorre aproximadament en direcció N-S pròxim al límit amb la província de Terol, i pròxim als punts de cria de l'espècie en la rambla de Sellumbres i situat entre els menjadors de Cinctorres (Cs) i Cabrillas (Te). Aquest primer sector compost pels parcs de Pla d'Embalagué i de Cabrillas, mostra un major pas de voltors.  
- Un segon, localitzat més al S, amb diverses alineacions (Arriello, Folch I i Folch II) en direcció aproximada NE-SO, més allunyat de punts de cria i d'alimentació que registren, en general un menor pas de voltors.  
Del primer sector, en el parc de Pla d'Embalagué el nombre més gran d'exemplars en altura de col·lisió es van detectar en les posicions dels aerogeneradors A2.2, A 2.2, A 4.1 i A 4.2. D'altra banda, en el parc de Cabrillas, entre els aerogeneradors B 1.3 i B 1.1 es produeix un pas important de voltors a baixa altura. Finalment, s'observa un pas en altura de col·lisió important en les posicions B 4.6 i B 3.6 situats en els extrems de les alineacions del parc.   
De tot el segon sector, només s'observa esporàdicament un pas important de voltors en la posició C 4.6 del parc d'Arriello, potser per la seua posició en una xicoteta mola.  
La manera de fer compatible la instal·lació dels aerogeneradors amb els desplaçaments dels voltors és aclarir les posicions perilloses, creant corredors per al pas segur. En aquest sentit, algunes de les mesures proposades per Renomar semblen adequades:  
- Posicions A2.2 i A2.2 es considera correcte remodelar les posicions per a deixar un corredor lliure més ampli entre les alineacions A1 i A2  
- Posicions A 4.1 i A 4.2. no es proposen mesures correctores i s'estima necessari, almenys la pintada de les aspes.  
- Posicions B 1.3 i B1.1. Es considera correcta l'obertura d'un corredor desplaçant els aerogeneradors i el soterrament de la línia elèctrica per a reduir la possible col·lisió en el pas de Cabrillas tant contra les aspes com contra la línia elèctrica.  
- Posicions B 4.6 i B3.6 estant situats en l'extrem del parc es considera que haurien d'anar senyalitzats.  
- Posició 4.6. Ha d'eliminar-se l'aerogenerador localitzat en aquesta posició. Donat el baix pas d'exemplars comprovat en les posiciones veïnes, es considera suficient deixar un corredor lliure de 400 metres.   
D'altra banda, almenys els aerogeneradors localitzats a la vora els corredors descrits han de tenir les aspes senyalitzades.   
- En relació amb el patrimoni cultural.   
S'han considerat:  
- L'informe de la Direcció General de Patrimoni que, en contestació a la consulta efectuada el dia 1 de desembre de 2003, va tenir entrada en aquesta Conselleria el mateix dia de la formulació de la declaració d'impacte ambiental (21 de juny de 2004) per la qual cosa no va ser inclòs en aquesta.   
- L'escrit remés per la Direcció General de Patrimoni de 8 de febrer de 2005.  
- Els informes de la Direcció General de Patrimoni Cultural Valencià sobre les prospeccions arqueològiques i etnològiques corresponents als parcs d'Arriello, Folch I, Folch II, Cabrillas, Pla d'Embalagué.   
Es transcriu parcialment l'escrit de 8 de febrer de 2005, que inclou literalment l'informe de 21 de juny de 2004:  
" .... La simple consulta realitzada en el seu dia per l'organisme ambiental en una actuació en què es constaten limitacions legals d'índole patrimonial i d'inexcusable observança (donat l'origen legal, abstracte i general d'aquestes amb independència de la seua plasmació administrativa en el corresponent informe) que podrien fer dubtar de la viabilitat del projecte, activant-se per tant les competències tutelars que irrenunciablement incumbeixen a aquesta Administració protectora, es va atendre per aquest centre directiu en els termes que a continuació es transcriuen en literal (es correspon amb l'informe remés el 21 de juny de 2004)   
" ...l'estudi d'impacte ambiental a què es contrau aquesta consulta és denominat Pla eòlic zona 3 de Castellfort, Portell de Morella, Ares i Vilafranca en expedients V-054/04 de la Direcció General de Patrimoni Cultural Valencià i als parcs eòlics denominats Folchj I i II, Serrà, Pla d'Embalagué i Arriello en els expedients 25/02-AIA, 24/02-AIA, i 23 /02\_AIA de la Direcció General de Gestió del Medi Natural.  
En els diversos documents de síntesi presentada se cita expressament que serà necessària la realització de la prospecció arqueològica prèvia de l'àmbit del projecte, però encara no s'ha realitzat.  
Els parcs eòlics de referència se situaran en les muntanyes de l'interior castellonenc en una àrea arqueològicament poc coneguda dels termes municipals citats. No obstant això, en la comarca dels Ports de Morella s'han descobert recentment espectaculars conjunts d'art rupestre prehistòric entre els quals són especialment freqüents els gravats sobre roques de la prehistòria recent.  
Les obres del parc consistiran en la millora i nova construcció de vials d'accés, obertura de rases per a conduccions subterrànies, construcció dels aerogeneradors, transformador, estació de mesurament i subestació elèctrica el que inevitablement conduiran a la remoció del subsòl.   
Per tant, no pot emetre's un informe favorable respecte d'això fins que no es concloguen les prospeccions arqueològiques i etnològiques en tràmit, ja que dels seus resultats dependrà en gran manera que puguen mantenir-se traçats i ubicació de les instal·lacions previstes.   
Tal com es va informar en els corresponents avantprojectes dels parcs eòlics abans mencionats, les actuacions se situen en l'entorn o afecten directament l'ermita de Sant Marcos al parc de Pla d'Embalagué, l'ermita de Santa Lucía al parc de Folch I i Santa Elena al parc d'Arriello. Haurà de reflectir-se en el corresponent estudi d'impacte ambiental com es veuran afectades i les mesures correctores que s'adopten, si és el cas.  
Des de la consideració del patrimoni etnològic que poguera veure's afectat, la documentació remesa no fa cap referència al patrimoni etnològic, al patrimoni immaterial ni al patrimoni industrial. Per tant s'ha d'insistir en la necessitat que l'estudi d'impacte ambiental incloga aquest patrimoni avaluant-ne la possible afectació   
S'ha de recordar que la comarca dels Ports és una zona privilegiada en relació amb el patrimoni etnològic, especialment en la construcció de bancals, d'immobles o de murs amb la tècnica tradicional de la pedra en sec. En conseqüència, s'ha de documentar tots els elements construïts amb aquesta tècnica i que puguen ser afectats pel parc eòlic. De la mateixa manera s'ha de reintegrar els paisatges a la manera tradicional, és a dir, mantenint o reposant les terrasses, els marges i límits o límits de pedra en sec.   
Per tant, l'estudi d'impacte ambiental haurà de completar-se amb l'estudi de patrimoni etnològic, immaterial i industrial remetent aquest apartat a aquesta Direcció General amb les propostes pertinents en el cas de veure's afectats, propostes en què necessàriament es prevegen els elements abans citats.  
Des de la consideració del patrimoni paleontològic que puga veure's afectat cal ressenyar que l'àrea d'actuació està circumscrita a les comarques dels Ports i de l'Alt Maestrat, enquadrades des del punt de vista geològic en la denominada conca del Maestrat. Des del punt de vista paleontològic, les formacions geològiques d'interés rellevant de la conca del Maestrat queden reduïdes a dues unitats geològiques del cretaci, denominades Formació d'Argiles de Morella (coneguda informalment com a Capes Roges de Morella) i Formació d'Arenes d'Utrillas, pel seu abundant contingut paleontològic de restes de vertebrats fòssils (dinosaures i faunes associades) i nivells d'ambre amb insectes fòssils. És tal la densitat de troballes paleontològiques que es produeixen a les Capes Roges de Morella, que poden ser considerades, en conjunt, com una de les àrees amb presència de restes de dinosaures més important d'Europa. Es coneixen prop de 50 jaciments paleontològics associats a aquests materials sedimentaris en la comarca dels Ports.  
Els diversos parcs eòlics enquadrats dins de la zona eòlica 3 es localitzen fonamentalment sobre materials del cretaci inferior. En alguns les obres afectaran afloraments de les Capes Roges de Morella.  
Atés que pràcticament en tots els grans projectes d'enginyeria civil que han comportat moviments de terres en les Capes Roges de Morella s'han produït troballes paleontològiques d'interés rellevant, es considera necessari prendre una sèrie de cauteles prèvies a l'execució del projecte dalt referenciat.  
El projecte presentat preveu la realització de moviment de terres, la qual cosa implica la possibilitat que es vegen afectats materials que puguen albergar jaciments paleontològics d'interés rellevant. És per això que durant la fase de construcció del projecte hauria de realitzar-se un seguiment paleontològic. El seguiment paleontològic haurà de ser autoritzat per la Direcció General de Política Lingüística i Patrimoni Cultural Valencià.  
Qualsevol troballa paleontològica d'interés rellevant que es realitzara durant l'execució del projecte haurà de ser comunicat a la Conselleria de Cultura, Educació i Esport o als ajuntaments implicats, segons el que disposa l'article 63 de la Llei 4//98, d'11 de juny, del patrimoni cultural valencià.  
Pel que l'estudi d'impacte ambiental, haurien d'atendre les exigències patrimonials abans indicades i sotmetre's al preceptiu i vinculant d'aquesta administració protectora.  
Segons les limitacions legals contingudes en l'article 62 (cauteles arqueològiques o paleontològiques prèvies a l'execució de les obres de caràcter i claudicant o precari de la seua definició o replantejament definitiu fins que no es determine la seua viabilitat patrimonial() i disposició addicional primera de la Llei 4/98, d'11 de juny, del patrimoni cultural valencià- atribució ex lege als abrics rupestres de la condició de BIC- es recorda expressament tant a l'organisme ambiental com a urbanístic a l'efecte procedent al contingut d'aquestes en els termes que es va formalitzar en el seu dia per aquesta administració protectora la simple consulta efectuada, pel fet de no haver-se pogut emetre l'informe vinculant a què es contrau l'article 11 de la Llei 4/98, d'11 de juny, del patrimoni cultural valencià, consumant-se tant la declaració d'impacte ambiental com l'aprovació definitiva del pla especial sense superar aquest.  
Hauran d'atendre's perquè no sols els condicionants patrimonials expressament recollits en la resolució aprovatòria del pla especial (fonament de dret cinqué, 2n, primer paràgraf, fonament de dret cinqué, 3r segon paràgraf, fonament de dret cinqué 4.1) quart condicionant, fonament de dret cinqué 5.6) sinó també els que resulten de l'aplicació generalitzada en tot l'àrea d'actuació de les limitacions legals arqueològiques i paleontològiques abans expressades.   
- Informes de la DG Patrimoni Cultural sobre els parcs en què s'indiquen els jaciments sobre els quals es considera necessari realitzar actuacions arqueològiques consistents en prospecció exhaustiva, alçament topogràfic i sondejos arqueològics a fi de valorar l'afecció de les obres i establir els condicionants a què quedarà sotmés el projecte, d'acord amb l'article 62, sense perjudici d'altres condicionants derivats de la resta d'afeccions al patrimoni cultural. Els jaciments per a cada un dels parcs són:   
- Parc de Cabrillas, es poden veure afectats dos dels cinc jaciments localitzats: Cabrillas II (jaciment romà possiblement murallat amb estructures d'hàbitat i calçada) i Cabrillas IV,(possible despoblat medieval).  
- Parc Pla d'Embalagué en el qual cal realitzar actuacions arqueològiques en tres dels cinc jaciments localitzats: Lloma de Solta (necròpolis tumular), Embalagué I (jaciment romà-medieval) i mas de Bono (cronologia neolítica) -  
- Parc eòlic Folch I en el qual s'han localitzat tres jaciments, sent necessari efectuar actuacions en tots ells : Lloma Comuna (poblat ibèric) Castell de Castellfort i Folch (assentament a l'aire lliure amb estructures tumulars circulars de la prehistòria recent)  
- Parc Folch II, s'ha detectat la possible afecció a un jaciment denominat Folch II, assentament a l'aire lliure amb estructures tumulars circulars de les prehistòria recent.   
- Parc eòlic d'Arriello, s'han identificat tres jaciments i poden tots ells veure's afectats en els quals cal efectuar les actuacions arqueològiques descrites per als dos poblats ibèrics (Cabeço i mola d'Arriello), sent suficient, de moment, la prospecció detallada i l'alçament topogràfic per al denominat mas de Gracieta (cronologia islàmica).  
Consideracions ambientals   
L'anàlisi detallada de les dades camp demanats per l'empresa adjudicatària per a l'estudi preoperacional d'avifauna, realitzat pel Servei de Conservació de la Biodiversitat, se centra en els trànsits registrats de voltor comú en altura 2 (àrea d'escombrada de les aspes) i posa de manifest l'existència de passos definits de voltor comú concentrada en trams curts de les alineacions proposades (no comprenen més de dos aerogeneradors) corresponents a la posició prevista per als següents aerogeneradors de major a menor risc:   
- Parc eòlic d'Arriello: aerogenerador C 4.6 de l'alineació A1  
- Parc eòlic de Cabrillas: aerogenerador B 3.6 d'alineació A1  
aerogenerador B 4.6 d'alineació A3  
- Parc aòlic Pla d'Embalagué: aerogeneradors A 2.1 i A2.2 d'alineació A1   
aerogeneradors A 4.1 i A 4.2 d'alienació A2  
Cal ressaltar que el major índex de risc de col·lisió en tota l'àrea (0.73) es produeix al parc d'Arriello i més concretament sobre la posició C.4.6, donant-se la circumstància que sobre aquesta es va concentrar un 30% de tots l'exemplars que, en la zona d'estudi, van creuar per altura de màxim risc, la qual cosa indica un patró d'utilització de l'espai molt ben definit quan es produeixen moviments de voltors en aquesta àrea .  
La minimització de l'impacte sobre l'avifauna, proposada pel promotor, se centra en el redisseny de l'alineació A1 del Pla d'Embalagué i la mitat nord de l'alineació A1 del parc de Serrans i el soterrament del tram de línia elèctrica que discorre paral·lela a part d'aquestes, la qual cosa comporta lleugeres modificacions en la resta d'alineacions d'ambdós parcs.   
El replantejament conjunt d'aquests parcs per a pal·liar el possible impacte sobre l'avifauna en la zona, proposat per l'empresa promotora, es considera convenient encara que s'entén que ha de fer-se extensiva l'aplicació de les mesures correctores a aquelles posicions puntuals en què s'ha determinat risc de col·lisió i d'acord amb el grau que s'ha avaluat en cada cas. Així es considera que les mesures proposades cal ampliar-les en els termes següents:  
- Eliminació de la posició C 4.6 del parc d'Arriello per les raons anteriorment exposades.  
- Per a la resta de posicions en què es registren una pas notable de voltors es considera convenient almenys l'adopció de mesures correctores consistents en la senyalització de les aspes.  
En relació amb el sistema d'evacuació en els plànols aportats sobre el traçat definitiu de les línies elèctriques es va poder constatar 9 trams en què el traçat diferia del traçat i als criteris considerats acceptables en la declaració d'impacte ambiental. Al traçat definitiu no s'adjuntava, excepte les modificacions introduïdes com a conseqüència del resultat dels estudi d'avifauna cap justificació.  
Posteriorment es va rebre informe aclaridor sobre les discrepàncies existents de cada un dels trams, considerant acceptable el traçat definitiu proposat, amb els ajusts exposats en l'informe remés per l'empresa promotora de data 6 d'abril de 2006 per a adaptar-se als criteris i traçat establits en la declaració d'impacte ambiental  
No obstant això cal tenir en compte que l'esmentat traçat queda sotmés a les cauteles establides en l'article 62 de la Llei de patrimoni de la Comunitat Valenciana, fins que no s'haja emés l'informe preceptiu i vinculant ja que la zona per la qual discorre el traçat presenta una extraordinària riquesa d'elements patrimonials d'interés tant de caràcter etnològic, com arqueològic i paleontològic. Aquest aspecte ha sigut posat de manifest amb caràcter genèric en els informes remesos per la Direcció General de Patrimoni a aquesta Direcció General de Gestió del Medi Natural, com també concretament en les prospeccions paleontològiques realitzades per l'empresa adjudicatària. que ha localitzat una densitat molt elevada de troballes de tipus paleontològic en els terrenys, fins al punt d'arribar a proposar com a alternativa a l'excavació el canvi de traçat per a alguns trams de la línia ST Embalagué- ST Morella -  
Així mateix, encara que no ha sigut aportada la memòria arqueològica i etnològica de la zona 3, es té constància verbal de la localització d'un elevat nombre de jaciments en l'entorn del traçat, ja inventariats o coneguts a partir de la realització de la prospecció arqueològica.  
Respecte de la possible afecció per ombres intermitents els habitatges aïllats existents al voltant dels parcs eòlics, es va sol·licitar a l'empresa promotora la revisió dels càlculs efectuats per a algunes masies pròximes a les alineacions projectades, obtenint com a resposta escrit de cada un dels propietaris de les masies afectades acceptant la instal·lació dels parcs pels quals es veuen afectats independentment del resultat de l'estudi d'ombres intermitents.  
Resolució complementària a la declaració d'impacte ambiental  
Primer  
1. Permetre l'inici de les obres de les instal·lacions eòliques de la zona 3, com també l'eliminació de la restricció no-realització d'obres en l'època de nidificació amb les limitacions que es detallen en els punts següents.  
2. L'inici de les obres quedarà supeditat :  
- En els parcs i obres auxiliars a aquests (subestacions, accessos, rases, etc) als condicionants establits per la Conselleria de Cultura per al patrimoni arqueològic com també a l'obtenció de l'informe favorable respecte del patrimoni etnològic i paleontològic.   
- En el sistema d'evacuació a l'obtenció de l'informe favorable en tots aspectes relatius al patrimoni cultural (arqueològic, paleontològic i etnològic).  
3. El disseny final dels parcs eòlics de la zona 3 s'ajustarà a les modificacions següents i mesures correctores:  
- Creació d'un corredor en l'alineació A1 del parc eòlic d'Arriello, com a mínim de la longitud que actualment existeix entre les posicions C 4.5 i C 4.7, la qual cosa implica l'eliminació de la posició C 4.6 per a la ubicació d'aerogeneradors. L'aerogenerador eliminat serà reubicat d'acord amb els criteris i condicions establits en el punt 1 de l'apartat segon de la declaració d'impacte ambiental, formulada mitjançant una resolució de 21 de juny de 2004.   
- Redistribució dels aerogeneradors en els parcs de Cabrillas i Pla d'Embalagué proposada com a mesura correctora derivada dels resultats preoperacionals d'avifauna (plànol núm. 5 de l'estudi preoperacional d'aviafauna).   
- Marcatge de les aspes dels aerogeneradors proposats en l'estudi preoperacional de fauna que, segons la posició i denominació modificades en el plànol núm. 5 de l'estudi preoperacional de fauna, es correspon amb els aerogeneradors 7, 8 9, 10 i 11 del parc eòlic de Cabrillas.  
- Ampliació de la mesura correctora consistent en el marcatge de les aspes als aerogeneradors següents, seguint la nomenclatura i posicions del plànol núm. 5 de l'estudi preoperacional d'avifauna:  
- Aerogeneradors 1 i 24 del parc eòlic de Cabrillas   
- Aerogeneradors 6 19 i 20 del parc eòlic de Pla d'Embalagué  
4. El traçat del sistema d'evacuació la línia elèctrica s'ajustarà, sense perjudici de les possibles modificacions o condicionants derivades de l'afeccció al patrimoni cultural, al traçat grafiat en el document presentat el dia 13 de setembre de 2005 amb les variacions o matisacions especificades en l'informe aclaridor presentat per l'empresa el dia 6 d'abril de 2006.   
En relació amb la variació núm. 9 consignada en l'esmentat informe aclaridor s'ajustarà el traçat de manera que la ubicació dels suports tinguen la menor incidència visual possible sobre el nucli urbà de Cinctorres.   
5. S'incorporarà al programa de vigilància ambiental, en la fase de construcció, el control en els parcs d'Arriello, Pla d'Embalagué i Cabrilllas de l'afecció a les comunitats fitosociològiques Campanulo hispanicae-Saxifragetum valentinae i Ononido-Amelanchier rotundifoliae i de l'espècie Odontites viscosus subp. australis tant en els llocs afectats per moviments de terres i trànsit de maquinària prevists com en els àmbits espacials que puguen veure's afectats per modificacions que eventualment es plategen durant el desenvolupament d'aquestes.  
6. Si malgrat les mesures rotectores o correctores adoptades, el programa de vigilància ambiental evidenciara la perillositat de qualsevol dels aerogeneradors instal·lats, en relació amb la població de voltors o d'exemplars d'avifauna incloses en el Catàleg valencià d'espècies de fauna amenaçada, serà aplicable el 34.4 del Decret 162/1900, de 15 d'octubre del Consell de la Generalitat Valenciana pel qual s'aprova el reglament per a l'execució de la Llei 2/1989, de 3 de març, d'impacte ambiental.   
El llindar crític serà determinat a partir de l'avaluació de les dades demanades en el pla de seguiment de la incidència de parcs eòlics i línies elèctriques en les aus i quiròpters) efectuada pel Servei de Conservació de la Biodiversitat.  
Les modificacions que fóra necessari aplicar, fins i tot el desmantellament dels aerogeneradors en el cas d'impacte crític, es realitzarà a càrrec de l'empresa adjudicatària sense que en cap cas es puga entendre que està subjecte a compensacions per part d'aquesta Administració.   
7. Es modifica l'últim subapartat del punt 6.1 de la part dispositiva de la declaració d'impacte ambiental formulada mitjançant una Resolució de 21 de juny de 2004, del director general de Gestió del Medi Natural de la manera següent:  
"el període de cinc anys establit per al pla de seguiment és el mínim imprescindible per a poder determinar la incidència dels parcs eòlics instal·lats, quedant supeditats la continuïtat i metodologia del seguiment, per a la resta del període de funcionament de l'activitat, als resultats obtinguts en el període mínim.  
El pla de seguiment es reiniciarà per a aquells aerogeneradors o trams de línia elèctriques que, transcorreguts sis mesos des de la posada en marxa de les instal·lacions eòliques i per qualsevol causa, s'hagen reubicat o modificat.   
8. Es reitera la vigència de la declaració d'impacte ambiental, formulada mitjançant una resolució del director general de Gestió del Medi Natural de 21 de juny de 2004 en tot allò no modificat en aquesta resolució.   
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.   
Tercer  
Publicar en el Diari Oficial e la Generalitat Valenciana aquesta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març d'impacte ambiental.  
València, 12 d'abril de 2006. La directora general de Gestió del Medi Natural: Concepción Maroto Álvarez.  
Res028/02-AIA  
Resolució complementària a la declaració d'impacte ambiental  
Expedient: 28/02-AIA  
Promotor: Proyectos Eólicos Valencianos   
Autoritat substantiva: Conselleria d'Infraestructures i Transport  
Localització: Termes d'Altura i Segorbe (el Alto Palancia)   
El dia 9 de març de 2006 es va rebre de la Direcció General d'Energia, la proposta de modificació de traçat del tram final de la línia elèctrica d'evacuació de la zona 6, als termes municipals d'Altura i Segorbe.  
El traçat de la línia elèctrica d'evacuació proposat per l'empresa adjudicatària va ser modificat en el tràmit d'avaluació d'impacte ambiental, en uns quants trams i per causes de distinta índole, entre les quals es troba la prohibició, establida en les àrees qualificades com de predomini forestal del Pla d'ordenació dels recursos naturals (PORN) de la Serra Calderona, de travessar línies elèctriques externs a l'àmbit del PORN.  
El traçat modificat i ajustat als criteris de la declaració d'impacte ambiental va ser sotmés a informació pública, produint-se en l'esmentat tràmit, una al·legació de l'Ajuntament d'Altura. L'esmentada al·legació manifestava que la línia elèctrica constitueix un obstacle per al desenvolupament urbanístic del municipi i afecta l'àrea compresa entre la cartoixa del Vall del Crist i la masia de San Juan, construccions declarades bé d'interés cultural:   
La proposta va ser presentada per l'empresa adjudicatària de la zona 6 com a materialització de la consulta verbal, efectuada anteriorment a aquesta Direcció General, sobre possibles alternatives que permeteren atendre les al·legacions efectuades per l'Ajuntament d'Altura.  
El desplaçament de la línia elèctrica cap al sud (sense travessar les àrees de predomini forestal) presenta moltes dificultats per l'existència d'un elevat nombre de construccions aïllades per la qual cosa l'allunyament de la línia de la futura zona d'expansió del nucli urbà d'Altura només seria possible si es trasllada la línia cap a la vall del barranc de Cabrera la qual cosa obliga a creuar l'àrea denominades pinedes de San Juan (Àrea de Predomini Forestal segons el PORN) i a estudiar una alternativa de traçat i disseny que fóra compatible amb la normativa establida en el PORN de la Serra Calderona.   
De l'anàlisi de la normativa del Pla d'ordenació de recursos naturals es podria deduir que la prohibició de travessar línies elèctriques té com a finalitat evitar afeccions a la vegetació i a l'avifauna, per la qual cosa es va proposar, des de l'Àrea d'Avaluació Ambiental, una possible alternativa consistent en el soterrament de la línia elèctrica pels terrenys cultivats pròxims a la carretera d'Altura-Gátova pertanyents a l'Àrea de Predomini Forestal i, encara tenint en compte que s'aplicaran mesures anticol·lisió a cables de terra i de fibra òptica, es proposa ampliar el soterrament a una distància de seguretat a un costat i a l'altre de l'àrea de predomini forestal (uns 50 metres) com a mesura protectora per a garantir l'absència d'impactes sobre la fauna.   
La documentació elaborada per l'empresa promotora en què es reflecteix l'alternativa plantejada des d'aquesta àrea va ser remesa a al Servei d'Ordenació Sostenible del Medi sol·licitant informe sobre la compatibilitat de l'alternativa proposada amb la normativa establida pel PORN de la Serra Calderona (soterrament de la línia elèctrica en de l'àrea de predomini forestal) com també la suficiència de les mesures protectores (ampliació del soterrament a uns 50 metres a un costat i a l'altre de l'esmentada àrea).  
L'informe de remés pel Servei d'Ordenació Sostenible es transcriu a continuació:  
Efectuada consulta respecte al projecte de referència, el promotor del qual és Proyectos Eólicos Valencianos, al terme d'Altura i Segorbe, s'informa que:  
1. Aquest informe es refereix, exclusivament a la possible afecció del projecte a (I) espais de la Comunitat Valenciana proposats per a formar part de la xarxa Natura 2000 com a llocs d'interés comunitari (LIC), inclosos en la llista aprovada per acord del Govern Valencià de data 10 de juliol de 2001 per raó de la Directiva 92/43/CEE, del Consell de 21 de maig, relativa a la conservació dels hàbitats naturals i de la flora i fauna silvestres (transferida a l'ordenament jurídic de l'Estat espanyol mitjançant el Reial decret 1997/1995, de 7 de desembre); (II) espais de la Comunitat Valenciana inclosos en la xarxa Natura 2000 com a zones d'especial protecció d'aus (ZEPA), designades segons la Directiva 79/409/CEE del Consell de 2 d'abril, relativa a la conservació de les aus silvestres; i (III) espais naturals protegits de la Comunitat Valenciana, previstos en la Llei 11/19016, de 27 de desembre.  
2. El projecte consisteix en l'execució d'una línia aèria d'alta tensió d'una longitud aproximada de 32,6 quilòmetres con inici en la subestació El Campo, en el terme municipal de Barracas, i fi en la subestació de Segorbe de 220 KV. La modificació respecte al traçat que va ser inicialment definit en la DIA es correspon tan sols amb 6,8 quilòmetres en el tram d'arribada a la ST Segorbe (més concretament entre el suport 93 i el suport final de la línia elèctrica, coordenades respectives: 711466,4413020 i 717743,4411849). La línia elèctrica discorre de manera subterrània uns 350 metres. Es preveu amb aquest fi la instal·lació d'un pòrtic de conversió aeri - subterrani a uns 50 metres de la carretera comarcal i un altre pòrtic de conversió subterrani - aeri al nord de la Loma Cabrera, ambdós pòrtics estaran allunyats de l'àrea forestal un mínim de 50 metres.  
3. El projecte es troba en l'àmbit territorial del Pla d'ordenació de recursos naturals (PORN) de la Serra Calderona, aprovat mitjançant un Decret 77/2001, de 2 d'abril, del Govern Valencià.  
Segons la zonificació del PORN, regulada per l'article 64, el projecte se situa dins de la zona d'influència (ZI) afectant àrees de predomini agrícola, forestal i àrees de regeneració (s'hi adjunta plànol).   
4. Les parcel·les sobre la qual discorre la línia són efectivament majoritàriament de naturalesa agrícola excepció feta del tram que es pretén soterrar que discorre per àrees de predomini forestal.   
El Pla general d'ordenació forestal PGOF) de la Comunitat Valenciana, aprovat mitjançant el Decret 106/2004, de 25 de juny, del Consell de la Generalitat corrobora el que prediu en excloure les esmentades zones del que denomina terrenys forestals.   
5. El Pla d'ordenació en l'article 69 recull com a usos prohibits en àrees de predomini forestal:  
10. La tala o desarrelament de qualsevol espècie vegetal de port arbori diferent del pi o espècies exòtiques que hagen de ser eliminades, excepte per raons fitosanitàries o que siga necessari per a la millora, sanejament i recuperació de les formacions de quercínies o altres espècies objecte de protecció. En tot cas, els esmentats tractaments es realitzaran d'acord amb les previsions que establisca el Pla forestal de la Serra Calderona i, si és el cas, els plans tècnics d'aprofitament forestal.   
12. Conduccions elèctriques i de telecomunicacions la finalitat de les quals siga externa a l'àmbit del PORN   
6. En el capítol II del PORN, que estableix les normes sobre regulació d'activitats i infraestructures, l'article 59 sobre energia elèctrica diu el següent   
Article 59. Energia elèctrica  
1. Unicament es podran autoritzar les noves esteses de subministrament d'energia elèctrica que estiguen vinculades a les actuacions que es consideren compatibles en el PORN, en les zones en què es permeta explícitament. Sense perjudici del que disposa la legislació vigent d'impacte ambiental, quan es tracte de línies que discórreguen per terrenys forestals requeriran d'estimació d'impacte ambiental.  
L'esmentat article recull dues consideracions d'aplicació respecte a les línies elèctriques:  
3. El pas de línies elèctriques amb una finalitat externa a l'àmbit del PORN, no podran efectuar-se travessant terrenys inclosos en les categories PF,PE i PP, assenyalades en aquest pla.   
4. Els línies elèctriques hauran de discórrer de manera prioritària pels corredors d'infraestructures, definits en l'article 54.  
5. La instal·lació de línies aèries es realitzarà amb la previsió de dispositius encaminats a impedir la col·lisió o electrocució d'aus (dispositius salvaocells, aïllament de conductors, etc).   
7. Conclusió  
Per tot això, s'emet informe favorable del projecte  
Tenint en compte l'existència prèvia de DIA favorable del projecte es recorda que l'esmentada línia haurà de disposar com estableix l'article 59 de dispositius encaminats a impedir la col·lisió o electrocució d'aus (dispositius salvaocells, aïllament de conductors, etc) com a mesura preventiva, així mateix s'haurà d'atendre el que estableix l'article 69.10 en relació a la tala o desarrelament d'espècies vegetals de port arbori.   
Per tot això, fent ús de les facultats que tinc legalment atribuïdes formule la següent resolució complementària a la declaració d'impacte ambiental  
Primer   
Estimar acceptable, des del punt de vista ambiental la modificació de traçat de la línia elèctrica d'evacuació, dels parcs eòlics de la zona 6, de 220 KV de simple circuit, des del suport 93 fins a la ST de Segorbe sempre que s'ajuste al que estableix el punt segon d'aquesta resolució.  
Segon   
1) El traçat de la línia elèctrica de 220 KV des del suport 93 fins a la ST de Segorbe s'ajustarà al grafiat en la documentació remesa per la Direcció General d'Energia el 12 d'abril de 2006, és a dir, es desplaça la línia elèctrica a la vall del barranc de Cabrera travessant la zona denominades Pinares de San Juan en subterrani, pels terrenys de cultiu situats en les àrees limítrofs a la carretera d'Altura-Gátova. El tram subterrani comprendrà la totalitat de l'àrea qualificada en el PORN de la Serra Calderona com de predomini forestal i una distància de seguretat a un costat i a l'altre de la zona forestal d'almenys 50 metres.  
2) La totalitat del tram de línia elèctrica, que discorre per terrenys situats en l'àmbit del Pla d'ordenació dels recursos naturals de la Serra Calderona, s'haurà d'ajustar en tot cas a la normativa establida en aquest i especialment al que estableix l'article 69.10 en relació a la tala o desarrelament d'espècies vegetals de port arbori.   
3) Es reitera la vigència de la declaració d'impacte ambiental, formulada mitjançant una resolució de la directora general de Gestió del Medi Natural de 27 de juliol de 2005 en tot allò no modificat per aquesta resolució.  
Tercer   
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Quart  
Publicar en el Diari Oficial de la Generalitat aquesta resolució complementària de la declaració d'impacte formulada mitjançant una Resolució de la directora general de Gestió del Medi Natural de 27 de juliol de 200, d'acord amb allò que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 271989, de 3 de març, d'impacte ambiental.  
València, 28 d'abril de 2006. La directora general de Gestió del Medi Natural: Concepción Maroto Álvarez.  
Res028/02-AIA  
Resolució complementària a la declaració d'impacte ambiental  
Expedient: 28/02-AIA  
Promotor: Proyectos Eólicos Valencianos   
Autoritat substantiva: Conselleria d'Infraestructures i Transport  
Objecte del projecte: Subestació transformadora 30/220 KV El Campo i línia elèctrica de 220 KV ST- El Campo-Segorbe  
Localització: Termes de Barracas, Pina de Montalgrao, Viver, Benafer, Jérica, Altura i Segorbe (el Alto Palancia)  
L'empresa adjudicatària de la zona 6 del Pla eòlic de la Comunitat Valenciana, Proyectos Eólicos Valencianos, SA va remetre, el dia 5 de juliol de 2006, en compliment del condicionants 1.2 i 1.3 del punt segon de la part dispositiva de la declaració d'impacte ambiental, el traçat definitiu de la línia elèctrica (a escala 1:10.000) amb la ubicació dels suports i el traçat dels camins d'accés necessaris per a la seua construcció com també separata en què es descriuen les característiques de l'edifici del control de la subestació El Campo.   
Respecte de la ST El Campo 30/220 KV.   
Es presenta una separata en què es descriu la ubicació i elements que la componen centrant-se en l'edifici de control i naus annexes, però no s'aporten dades del condicionament del parc d'intempèrie ni sobre les mesures proposades per a la recuperació ambiental i paisatgista.  
Respecte a la línia elèctrica d'evacuació   
La documentació presentada està composta pels plànols 1:10.000 en els quals es grafien els accessos existents i nous per a la instal·lació dels corresponents suports.   
S'aporta a més la memòria arqueològica, presentada davant de la Conselleria de Cultura i l'informe emés per aquest organisme sobre aquesta que estableix les condicions següents:  
- Necessitat d'alternativa entre els suports 3 a 9 i dels suports 65 i 66 per afecció. a diversos béns d'interés cultural.  
- Necessitat d'excavació arqueològica dels suports 29, 54, 58 a 60, 71, 72 i 88.   
- Seguiment arqueològic en la resta del traçat.  
No s'ha efectuat cap tipus de valoració dels nous accessos, ni les característiques d'aquests.   
Consideracions ambientals  
Respecte de la subestació   
La subestació és una infraestructura que genera un impacte paisatgístic notablement i difícilment evitable, es poden aplicar algunes mesures per a pal·liar-lo com ara l'apantallament vegetal del perímetre, l'elecció de gammes cromàtiques i materials propis de la zona.   
Un altre aspecte que cal tenir en compte en la subestació és la gestió de les aigües residuals. Encara que el volum no és important, es considera més adequat la instal·lació d'un sistema d'oxidació total en compte d'una fossa sèptica.  
Respecte de la línia elèctrica   
La finalitat de la revisió és la valoració ambiental de la línia elèctrica d'evacuació de la zona 6, entre la ST El Campo i el suport 93 incorporant els accessos (tant nous com existents) necessaris per a l'estesa de la línia elèctrica d'evacuació de 220 KV entre la ST El Campo de la línia elèctrica i l'adaptació als criteris establits en el condicionant 5.4, per als accessos als suports que disposava literalment:   
- "Com a norma general no es permet l'obertura de nous camins.  
- S'utilitzaran camins existents o camins ramaders per a accedir al punt més pròxim a la ubicació del suport, des d'on s'efectuarà un rodament superficial amb maquinària apropiada sense afectar exemplars arboris.  
- Si el rodament superficial es realitza sobre una zona abancalada, cada bancal s'utilitzarà de plataforma de camí, practicant en els extrems del bancal les rampes d'unió per a permetre l'accés".  
De l'anàlisi de la documentació presentada es pot deduir que una part important dels accessos s'ajusten als criteris establits en la declaració d'impacte ambiental, però n'hi ha alguns no els compleixen o hi ha alternativa menys impactant perquè poden fer un major aprofitament de camins existents i per tant un menor tram nou.   
Passem a analitzar a continuació cada un d'ells, sense perjudici de les limitacions o condicionants derivats de l'afecció al patrimoni:  
- Suports de 16 a 20. la preexistència d'una línia elèctrica de 20 paral·lela a l'autovia en construcció ha de ser el motiu pel qual s'ha desplaçat la línia elèctrica a cotes més elevades, ubicant els suports en zones d'especial dificultat orogràfica (pendents de la zona són moderades o elevades, amb abundants afloraments rocosos en superfície o formant ressalts a manera de farallons) que a més presenta un bon recobriment l'estrat arbustiu esguitat de bosquets o exemplars aïllats de carrasques. Els suports 16 i 17 se situen a la vora de murs rocosos i els suports 18, 129 i 20 a mitja vessant.   
De fet actualment cap dels cinc suports té un accés relativament pròxim, sinó que es requereix l'obertura de nous camins amb una longitud total de 1.700 metres.   
Els impactes residuals derivats de l'obertura dels esmentats accessos serà en general severs i en alguns trams crítics. Per això es considera absolutament necessari optar per un alternativa d'instal·lació que no requerisca l'obertura d'accessos.  
- Els suports 25 i 26 es traçaran per l'àrea de menor pendent des de l'accés existent.   
- L'accés al suport 46 s'adaptarà a l'àrea que presenta menor pendent seguint el traçat aproximat d'una senda existent.   
- L'accés al suport 47 es realitzarà aprofitant el camí existent realitzant només un xicotet tram al final de nou traçat.   
- Els accés als suports 48 i 49 es realitzaran des del camí existent sent de nova obertura únicament i exclusivament el tram final.   
- L'accés al suport 68 es realitzarà a través dels bancals existents a l'oest del turó.  
- L'accés als suports 77, 78 i 79, llevat que siga necessari l'obertura de tallafocs per l'alçària de la vegetació, es realitzarà des dels camins existents en les proximitats.  
- L'accés al suport 81 es realitzarà des del camí existent a l'est.   
- L'accés al suport 88 es realitzarà des del camí que travessa el turó a l'est del suport.   
- L'accés al suport 91 es realitzarà des dels camps de cultiu existents a l'oest.  
Per tot això, fent ús de les facultats que tinc legalment atribuïdes formule la següent Resolució :  
Primer  
Estimar acceptable des del punt de vista ambiental la subestació elèctrica del 30/220KV i els accessos de la línia elèctrica d'evacuació entre l'esmentada ST i el suport 93 sempre que s'ajuste als condicionants del punt segon d'aquesta resolució.   
Segon  
1) En la subestació elèctrica s'adoptaran les mesures següents:  
- S'apantallarà la subestació (on no interferisca amb les línies elèctriques d'entrada o eixida), mitjançant revegetació arbòria i arbustiva, amb vegetació forestal pròpia de la zona.  
- Si està previst cobrir el parc d'intempèrie amb balast, aquest se seleccionarà d'una gamma cromàtica semblant als terrenys de l'entorn.  
- L'acabament extern dels edificis inclosos en el recinte de la subestació es realitzarà emprant materials propis de les construccions rurals de la zona.  
- El tractament de les aigües residuals proposat se substituirà per un sistema de depuració d'oxidació total dimensionat al volum existents en el mercat per a xicotetes comunitats.   
2) Respecte als accessos de la línia elèctrica, sense perjudici de les modificacions, limitacions i o condicionants establits per la Conselleria de Cultura per a evitar l'afecció al patrimoni, s'hauran d'adoptar les mesures següents:   
2.1) Els suports 16, 17, 18, 19 i 20 s'hauran d'instal·lar sense l'obertura d'accessos, és a dir s'haurà de realitzar l'elevació de materials i el muntatge mitjançant l'assistència d'helicòpter.  
2.2) L'accés als suports que a continuació es detallen, d'acord amb la descripció que s'ha realitzat en l'apartat de consideracions ambientals, es realitzarà d'acord amb el traçat grafiat en els corresponents plànols adjunts, llevat que hi haja causa que justifique una altra alternativa de traçat:  
- Suport s 46 i 47. ortofoto annexa 1  
- Suport 48 i 49. ortofoto annexa 2  
- Suports - 68 p. ortofoto annexa 3  
- Suports 77, 78 i 79. ortofoto annexa 4   
- Suport 81. ortofoto annexa 5  
- Suport 88. ortofoto annexa 6  
2.3) En la resta de suports, i especialment en els suports 25 i 26, s'ajustarà el traçat del camí al màxim a la topografia de l'àrea de manera que els talussos i terraplens generats siguen de la menor magnitud possible.   
Tercer   
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Quart  
Publicar en el Diari Oficial de la Generalitat aquesta resolució complementària de la declaració d'impacte formulada mitjançant una Resolució de la directora general de Gestió del Medi Natural de 27 de juliol de 200, d'acord amb allò que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 271989, de 3 de març, d'impacte ambiental.  
València, 10 de juliol de 2006. La directora general de Gestió del Medi Natural: Concepción Maroto Álvarez.  
Res028/02-AIA  
Resolució complementària a la declaració d'impacte ambiental  
Expedient: 28/02-AIA  
Promotor: Proyectos Eólicos Valencianos   
Autoritat substantiva: Conselleria d'Infraestructures i Transpor  
Objecte del projecte: Parcs eòlics Mazorral i Cerro Rajola de la zona 6 del Pla Eòlic Valencià   
Localització: Termes d'El Toro i Barracas  
Vists els projectes constructius dels parcs eòlics Mazorral i Cerro Rajola i els estudis d'avifauna d'aus migratòries presentats els dies 16 de juny i 6 de juny de 2006, en compliment dels condicionants establits en la declaració d'impacte ambiental de la zona 6, formulada mitjançant una Resolució de la directora general de Gestió del Medi Natural de 27 de juliol de 2005.  
El dia 14 de juliol de 2006 es va sol·licitar una ampliació de la informació continguda en els estudis d'aus migratòries, i es va contestar l'esmentat requeriment el 21 de juliol de 2006.   
Estimant que els estudis preoperacionals d'aus migratòries han posat de manifest l'existència de trajectòries definides d'aus carronyeres (voltors comuns i aufranys) en l'àmbit dels parcs de Mazorral i Cerro Rajola, la qual cosa comporta una variació respecte de l'estudi d'impacte inicial, encara que les dades no permeten concretar el risc de col·lisió per a cadascun dels aerogeneradors.  
Per això es considera necessari completar els esmentats estudis per a determinar el risc de col·lisió amb els aerogeneradors, com també les causes d'utilització de l'espais per les aus carronyeres a fi d'aplicar, si fóra possible, mesures correctores.  
D'altra banda es considera que en general l'obra civil és acceptable, encara que puntualment es pot minimitzar l'impacte variant lleugerament el traçat dels vials o la ubicació i orientació de les plataformes. No obstant això, hi ha dos aerogernadors en el parc de Cerro Rajola que han de ser revisats i modificats apuntant-se en la part dispositiva possibles alternatives de disseny: l'aerogenerador 8 i el 27 del parc eòlic Cerro Rajola.   
Per tot això, fent ús de les facultats que tinc legalment atribuïdes formule la següent Resolució:  
Primer  
Establir les mesures cautelars en relació amb l'execució de les obres dels parcs Mazorral i Cerro Rajola fins que no s'hagen efectuat els estudis complementaris d'avifauna, o s'haja modificat el disseny de l'obra civil en els termes establits en el punt segon d'aquesta resolució   
Segon  
1) Sense perjudici de la vigilància ambiental que s'ha de dur a terme per a determinar la repercussió de les obres sobre l'avifauna, es realitzara un estudi d'avifauna, entre l'1 d'agost i el 30 d'octubre, en els parcs de Mazorral i Cerro Rajola amb l'objecte d'establir patrons d'ús de l'espai de l'avifauna (en especial d'aus carronyeres) en l'àrea on seran situats els aerogeneradors, a fi de determinar el risc de mortalitat per col·lisió de cada un d'ells.   
La metodologia de l'estudi s'haurà d'ajustar alque estableixen, en aquest sentit, els protocols per a l'estudi d'impacte dels parcs eòlics sobre l'aviafuna, elaborats per la Conselleria de Territori i Habitatge (remesos a la Direcció General d'Energia el dia 27 de gener de 2006) i s'afegirà a l'esmentada metodologia el control, en cadascuna de les visites programades, dels punts d'abocament detectats en les proximitats dels parcs a fi de poder establir la relació ús de l'espai/punts d'alimentació i si és el cas dissenyar i aplicar les mesures protectores o correctores necessàries per a evitar impactes negatius (en particular la construcció d'abocadors).   
Les dades brutes seran aportades cada 15 dies, presentant a la finalització del període d'estudi una memòria amb els resultats d'aquests com també, si fóra necessari, una proposta de mesures protectores o correctores.   
No obstant això, si en l'esmentat estudi es detecta qualsevol aspecte significatiu per a la valoració de l'impacte sobre l'avifauna, que no haja sigut considerat fins ara, es comunicarà immediatament a aquesta Direcció General a fi de determinar la necessitat d'ampliar l'estudi en altres aspectes.  
2) S'estableixen les mesures cautelars següents respecte a l'execució de les obres, fins que no s'hagen conclòs els estudis d'avifauna el punt anterior, llevat que els resultats parcials siguen concloents en contra:  
1.1. Es declaren zones de no-execució d'infraestructures eòliques incloent els vials interiors, rases, plataformes de muntatge, muntatge d'aerogernadors, etc. els trams corresponents a :  
- Els aerogeneradors 11, 12 i 13 del parc eòlic Mazorral  
- Es aerogeneradors 28, 29, 30 i 31 del parc eòlic Cerro Rajola   
Les possibles modificacions de l'obra civil corresponent a aquests aerogeneradors s'hauran d'establir en la resolució complementària que, en el seu moment, es formule per a l'alçament de la mesura cautelar de no-execució.   
1.2. En la resta dels trams dels parcs de Mazorral i Cerro Rajola es podrà procedir només la realització de l'obra civil (accessos, rases, plataformes de muntatge i fonaments), d'acord amb el projecte presentat i amb les modificacions grafiades en els annexos adjunts a aquesta resolució.   
S'exceptuen d'allò que s'ha expressat en el paràgraf anterior els aerogeneradors 1 a 5, la instal·lació dels quals queda supeditada al compliment del condicionant 1. 2 de l'apartat segon de la part dispositiva de la declaració d'impacte ambiental, formulada mitjançant una Resolució de la directora general de Gestió del Medi Natural, de 27 de juliol de 2005.  
En el cas dels aerogeneradors 8 i 27 del parc de Cerro Rajola, si no fóra possible la modificació del disseny de l'obra civil tal com es grafia en els dos plànols annexos a aquesta resolució, se suspendrà l'execució de l'obra dels aerogeneradors, i es proposarà qualsevol altra alternativa que minimitze, bastant, els impactes residuals del projecte original. L'inici de l'obra corresponent a les esmentades modificacions quedarà supeditat a la presentació, supervisió i vistiplau d'aquesta Direcció General.   
Tercer   
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Quart  
Publicar en el Diari Oficial de la Generalitat aquesta resolució complementària de la declaració d'impacte formulada mitjançant una Resolució de la directora general de Gestió del Medi Natural de 27 de juliol de 200, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 271989, de 3 de març d'impacte ambiental.  
València, 27 de juliol de 2006. La directora general de Gestió del Medi Natural: Concepción Maroto Álvarez.  
Res028/02-AIA  
Resolució complementària a la declaració d'impacte ambiental  
Expedient: 28/02-AIA  
Promotor: Proyectos Eólicos Valencianos  
Autoritat substantiva: Conselleria d'Infraestructures i Transport  
Objecte del projecte: Parcs eòlics Alto Palancia I i Alto Palancia II   
Localització: Termes de Barracas, Viver i Pina de Montalgrao  
Vistos els projectes constructius dels parcs eòlics Alto Palancia I i Alto Palancia II, com també els estudis d'avifauna d'aus migratòries presentats, els dies 16 de juny i 18 de juliol de 2006 i 6 de juny de 2006, respectivament, en compliment dels condicionants establits en la declaració d'impacte ambiental de la zona 6, formulada mitjançant una Resolució de la directora general de Gestió del Medi Natural de 27 de juliol de 2005.  
El dia 14 de juliol de 2006 es va sol·licitar una ampliació de la informació continguda en els estudis d'aus migratòries, i es va contestar l'esmentat requeriment el 21 de juliol de 2006.   
Estimant que en el Servei de Biodiversitat d'aquesta Conselleria es té constància de la nidificació de 3 parelles d'esparver cendrós (Circus pygargus), a la primavera de 2006, en les proximitats de l'alineació oest del parc Alto Palancia II, la qual cosa explica l'elevat nombre d'observacions en l'àrea del futur parc Alto Palancia II, detectat en l'estudi preoperacional de fauna sobre aus migratòries realitzat per l'empresa adjudicatària de la zona 6.  
D'altra banda, es considera que l'impacte de l'obra civil pot ser notablement minimitzada i variar lleugerament el traçat dels vials o la ubicació i orientació de les plataformes. No obstant això, en alguns casos es requerirà l'aplicació de mesures correctores especifiques entre les quals es podrà incloure la restitució topogràfica del terreny en la mesura que siga possible.   
Per tot això, fent ús de les facultats que tinc legalment atribuïdes formule la següent Resolució  
Primer  
Establir les mesures cautelars en relació amb l'execució de les obres dels parcs eòlics i infraestructures associades Alto Palancia I i Alto Palancia II; modificar-ne el disseny de l'obra civil com també complementar els condicionants de la declaració d'impacte ambiental en els termes establits en el punt segon d'aquesta resolució.   
Segon  
1) La fase de construcció dels parcs Alto Palancia I i Alto Palancia II es durà a terme fora del període de nifidicació (entre els mesos de març a agost ambdós inclusivament) de l'esparver cendrós (Circus pygargus) a fi de garantir l'absència de molèsties i permetre la consolidació de la zona com a àrea de nidificació de l'esmentada espècie; és a dir, es podran executar obres entre els mesos de setembre a febrer ambdós inclusivament.  
El pla de vigilància ambiental establit per a la fauna s'ampliarà, entre els mesos de març i agost ambdós inclusivament, al seguiment de la nidificació de l'esparver cendrós, i s'iniciarà preceptivament al març de 2007.  
L'àmbit d'aplicació del pla de seguiment de la nidificació de l'esparver cendrós, comprendrà les àrees que presenten característiques adequades per a la nidificació de l'esmentada espècie, de l'entorn dels parcs denominats Alto Palancia (I, II i III).  
En el termini de 2 mesos, des de la notificació d'aquesta resolució, es presentarà a aquesta Direcció General una memòria que inclourà la proposta de delimitació de l'àmbit de l'estudi com també la metodologia per al desenvolupament d'aquest. La posada en marxa dels parcs denominats Alto Palancia requerirà l'informe favorable.   
2) En relació amb el disseny per a l'execució de l'obra civil s'introduiran els canvis que es grafien en els plànols annexos a aquesta resolució.   
No obstant això si, malgrat els canvis introduïts, s'hi generaren talussos i terraplens residuals d'alçària notable o no revegetables, s'aplicaran mesures correctores adequades per a la integració de l'obra en l'entorn, incloent entre elles fins i tot la restitució topogràfica en la mesura que siga possible.  
Durant la vida útil del parc, si existira causa justificada es podrà permetre, prèvia comunicació escrita, la recuperació temporal de les dimensions de les àrees reduïdes per restitució topogràfica, sempre que s'hi apliquen novament les mesures d'integració paisatgística quan hagen conclòs les obres.   
Tercer   
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Quart  
Publicar en el Diari Oficial de la Generalitat aquesta resolució complementària de la declaració d'impacte formulada mitjançant una Resolució de la directora general de Gestió del Medi Natural de 27 de juliol de 200, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
València, 13 de setembre de 2006. La directora general de gestió del Medi Natural: Concepción Maroto Álvarez.  
Res028/02-AIA  
Resolució complementària a la declaració d'impacte ambiental  
Expedient: 28/02-AIA  
Promotor: Proyectos Eólicos Valencianos   
Autoritat substantiva: Conselleria d'Infraestructures i Transport  
Objecte del projecte: Instal·lacions eòliques de la Zona 6 .   
- Línia elèctrica de 220 KV d'evacuació des de ST- El Campo- ST Segorbe. Tram suports 23-26 i tram suport 93 - ST Segorbe.   
- Parc eòlic Cerro Rajola   
- Parc eòlic Alto Palancia II   
Localització: Termes de Benafer, Altura, Segorbe i Barracas (el Alto Palancia)  
La Direcció General d'Energia va remetre el 19 de setembre de 2006 separata del document annex al projecte modificat: infraestructura d'evacuació d'energia parcs eòlics zona 6 del Pla eòlic de la Comunitat Valenciana. L'objecte de l'annex és la modificació de traçat entre els suports 23 i 26, variant la ubicació dels suports 24 i 25, motivat per la sol·licitud de l'Ajuntament de Benafer que projecta la possible ubicació d'un polígon industrial que es veuria afectat per aquest tram de línia elèctrica.   
La documentació gràfica va ser complementada per l'empresa adjudicatària el dia 3 de novembre de 2006, amb la presentació d'un plànol a escala 1:10.000 en el qual s'aprecia la ubicació dels suports i el traçat dels camins per a la construcció d'aquests.   
D'altra banda el promotor de la zona 6 del Pla Eòlic de la Comunitat Valenciana, Proyectos Eólicos Valencianos SA, va remetre, el dia 31 d'octubre de 2006, en compliment del condicionants 1.3 del punt segon de la part dispositiva de la declaració d'impacte ambiental i de la resolució complementària, de 28 d'abril de 2006, de la directora general de Gestió del Medi Natural, el traçat definitiu de la línia elèctrica (a escala 1:10.000) entre el suport 93 i la ST Segorbe en el qual es concreta la ubicació dels suports i el traçat dels camins d'accés necessaris per a la construcció d'aquest.  
No s'ha efectuat cap tipus de valoració dels nous accessos, ni les característiques d'aquests.   
Amb data 9 de novembre de 2006, s'aporta còpia de la memòria de prospecció arqueològica del traçat definitiu de la línia elèctrica d'evacuació per al tram objecte d'aquesta resolució, presentat a la Conselleria de Cultura per a l'obtenció del preceptiu informe.  
El dia 19 d'octubre l'empresa adjudicatària del desenvolupament de la zona 6 del Pla Eòlic de la Comunitat Valenciana, va sol·licitar l'anul·lació del condicionant 1.2 de l'apartat segon de la part dispositiva de la declaració d'impacte ambiental de la zona 6, formulada mitjançant una resolució de la directora general del Medi Natural de 27 de juliol de 2005, que indicava literalment:   
"S'eliminaran els aerogeneradors P 2.1, P 2.2, P 2.3, P 2.4 i P 2.5 del parc eòlic Cerro Rajola que es troben a una distància igual o inferior a 500 metres de les edificacions de la partida de la Cerrada, tenint en compte la freqüència de la incidència de les ombres sobre aquestes, d'acord amb els resultats d'ombres presentat, llevat que existisca un acord exprés en contra entre l'empresa promotora i els veïns de la partida de la Cerrada".   
Es proposa com a solució alternativa, que permeta la instal·lació dels esmentats aerogeneradors, l'eliminació de l'impacte generat per les ombres intermitents, mitjançant l'aplicació d'una mesura correctora consistent en la parada programada en els períodes i dies en què es produeixen.   
S'hi adjunta un estudi detallat de la incidència de les ombres sobre la partida de la Cerrada, en el qual s'estableixen els períodes horaris concrets en els quals es poden produir ombres intermitents com a base per a determinar un algoritme de parada.  
La documentació presentada està composta per:  
- Tom I: memòria que descriu l'objecte, la metodologia emprada i les conclusions   
- Tom II : annex núm. 3 taula anual d'ombres intermitents cada 15 minuts.  
L'estudi divideix la partida de la Cerrada en dues àrees receptores:  
- L'àrea A que comprén el restaurant situat al nord que es denomina receptor A.  
- Un grup d'habitatges situat al sud que es denomina receptor B.   
Es considera que hi ha parpelleig quan l'angle del sol és de 3 graus superior a l'angle l'horitzó i l'amplària d'aspa oculta, almenys, el 20% del disc solar.   
En aquestes condicions, el càlcul s'ha efectuat sobre la situació més desfavorable, és a dir, que el sol llueix tot el dia i que els aerogeneradors estan sempre en funcionament amb el rotor perpendicular a la direcció de les edificacions estudiades. La simulació d'ombres es realitza amb l'aplicació informàtica WindPRO2.  
Les conclusions de l'estudi són :  
- El receptor B (el grup d'habitatges) és el que presenta una major afecció per les ombres intermitents màximes teòriques produïdes pels aerogeneradors considerats tant en:  
- Hores d'ombra per any, 100 hores i 10 minuts.  
- Dies d'ombra per any, 263 dies/any.  
- Com en nombre màxim de minuts d'ombra per dia, 29 minuts /dia.  
- Ambdós receptors presenten uns valors d'hores anuals d'ombra superiors al màxim establint per les recomanacions alemanyes que fixen aquest valor en 30 hores anuals d'ombra intermitent.  
- L'aerogenerador que provoca una major afecció sobre ambdós receptors és el 2,.5 amb un màxim anual d'ombres intermitents de 35 hores i 58 minuts.   
- Si prenem el conjunt d'aerogeneradors objecte d'estudi, aquests produeixen ombres sobre els receptors considerats durant pràcticament tot l'any.   
- La franja horària en què es produeix la projecció d'ombres intermitents sobre els receptors es troba definida per l'interval de temps entre les 7.45 hores i la 9:45 hores.   
Com a conclusió última es considera que els aerogeneradors objecte d'estudi presenten una afecció sobre els receptors d'ombres intermitents considerats pel qual el promotor pretén desenvolupar un algoritme de parada/funcionament per a cada un dels aerogeneradors per a la qual cosa s'aporta, com a base per al desenvolupament d'aquest algoritme de funcionament, una taula calendari amb els períodes d'afecció sobre un calendari anual produïts per cada aerogenerador considerant intervals de temps de 15 minuts.   
Finalment, s'ha revisat la Resolució complementària, de 13 de setembre de 2006, de la directora general de Gestió del Medi Natural, en allò que s'ha relacionat amb el vial d'accés a l'aerogenerador 4.5 del parc eòlic Alto Palancia II per a evitar els possibles impactes sobre les àrees de nidificació d'esparver cendrós. S'estima més adequada l'alternativa que discorre a l'oest de l'alineació. Aquest fet va ser comunicat a l'empresa adjudicatària que ha realitzat la topografia detallada de la zona i el traçat del vial pels esmentats terrenys, i presentat documentació gràfica a escala 1:4.000 que reflecteix les esmentades modificacions. L'esmentat pla inclou tot l'eix 1- 5 del parc eòlic Alto Palancia II.   
Consideracions ambientals  
- Respecte a la modificació del traçat de la línia elèctrica entre els suports 23 i 26.   
El tram modificat presenta com a avantatges respecte del traçat original una lleugera reducció en la longitud del traçat (uns 100 metres); ambdós suports (24 i 25) se situen en zones de menor pendent i a la vora de camins existents el que implica una reducció considerable de la longitud de camins nous i del moviment de terres per a la seua construcció .   
Al contrari, el traçat modificat discorre per zones amb vegetació arborada (pinedes de repoblació) enfront de l'original que discorria per àrees majoritàriament de matoll baix, la qual cosa requerirà probablement l'obertura de carrers en prevenció del risc d'incendis i dels condicionants del reglament de línies elèctriques.   
El traçat modificat es considera viable ja que té un impacte semblant o menor que l'original, la qual cosa no implica en cap cas, que es considere acceptable el projecte de l'Ajuntament de Benafer, ja que la valoració ambiental d'aquest es realitzarà en el corresponent tràmit d'avaluació ambiental del Pla general d'ordenació urbana. No obstant això, l'existència de la línia elèctrica serà un factor més que s'ha de considerar en la viabilitat de futures àrees urbanitzables.   
- Respecte a la línia elèctrica entre el suport 93 a la ST Segorbe.   
La finalitat de la revisió és la valoració ambiental del traçat dels accessos (tant nous com existents) necessaris per a la construcció de l'estesa línia elèctrica d'evacuació de la zona 6, de 220 KV, entre el suport 93 i la ST Segorbe, com també l'adaptació als criteris establits en el condicionant 5.4, de l'apartat segon de la part dispositiva de la declaració d'impacte ambiental que literalment indicava :   
- Com a norma general no es permet l'obertura de nous camins.  
- S'utilitzaran camins existents o camins ramaders per a accedir al punt més pròxim a la ubicació del suport, des d'on s'efectuarà un rodament superficial amb maquinària apropiada sense afectar exemplars arboris.  
- Si el rodament superficial es realitza sobre una zona abancalada, cada bancal s'utilitzarà de plataforma de camí, practicant en els extrems del bancal les rampes d'unió per a permetre l'accés.  
Cal tenir en compte, a més, que pel fet de transcórrer gran part d'aquest tram en terrenys de l'àmbit del PORN de la Serra Calderona s'han d'incorporar els condicionants establits en l'esmentada normativa i en especial el que estableix l'article 69.10 en relació a la tala i desarrelament d'espècies vegetals de port arbori de la manera com va quedar recollit en la Resolució complementària de la directora general de Gestió del Medi Natural de 28 d'abril de 2006.   
Es consideren complits els condicionants establits en el punt 1 de l'apartat segon de la Resolució de 28 d'abril de 2006 pel que fa al tram subterrani.   
En la resta del tram els accessos s'ajusten als criteris establits en la declaració d'impacte ambiental, havent d'incorporar-se els criteris establits en la normativa del Pla d'ordenació dels recursos naturals de la Serra Calderona pel que fa a tala i desarrelament d'espècies vegetals de port arbori.   
- Respecte als aerogeneradors P2.1, P2.2, P2.3, P2.4, P2.5 del parc eòlic de Cerro Rajola.  
L'estudi detallat realitzat pel promotor ha permés establir que l'efecte derivat de la interferència de les aspes en moviment amb la llum solar sobre la partida de la Cerrada, es pot qualificar de periòdic ja que es manifesta amb una manera d'acció intermitent i contínua en el temps i que és possible establir mesures correctores efectives que permeten eliminar totalment aquest efecte negatiu.   
- Respecte a l'eix 1-5 del parc eòlic Alto Palancia II.  
A més de la modificació que s'ha descrit anteriorment relativa al canvi de traçat per a l'accés de l'aerogenerador 4.5 del parc Alto Palancia II, s'ha inclòs una lleugera variació del tram de vial interior, entre els aerogeneradors 4.1 i 4.2 resultat de la vigilància ambiental que es realitza durant la fase de construcció, en la qual s'ha determinat que aquesta redueix l'impacte sobre la vegetació arbrada de l'entorn.   
Per tot això, fent ús de les facultats que tinc legalment atribuïdes, formule la següent resolució:  
Primer  
1) Estimar acceptable des del punt de vista ambiental, sense perjudici de les modificacions o condicionants que establisca la Conselleria de Cultura per a evitar l'afecció al patrimoni:  
1.1) La modificació del traçat entre els suports 23 i 26, d'acord amb la documentació gràfica a escala 1:10.000, presentada a aquesta Conselleria el dia 3 de novembre de 2006, sense que això implique, en cap cas, la viabilitat ambiental de les propostes de l'Ajuntament de Benafer.   
L'existència de la línia elèctrica serà, no obstant això, un factor més que caldrà considerar en l'avaluació ambiental del Pla general d'ordenació urbana del terme municipal de Benafer.   
1.2) Els accessos de la línia elèctrica d'evacuació de la zona 6, de 220 KV, entre el suport 93 i Segorbe sempre que es complisca en els trams que discorren per l'àmbit del Pla d'ordenació dels recursos naturals de la Serra Calderona la normativa establida en aquest i en especial l'article 69.10 relatiu al desarrelament i tala d'espècies de port arbori.   
2) Modificar el condicionant 1.2 de l'apartat segon de la part dispositiva de la declaració d'impacte ambiental formulada mitjançant una Resolució de 27 de juliol de 2005, de la directora general de Gestió del Medi Natural, en els termes següents:  
Es considera acceptable, des del punt de vista ambiental, la instal·lació dels aerogeneradors P2.1, P2.2, P2.3, P2.4 i P2.5 del parc eòlic Cerro Rajola sempre que s'elimine l'impacte derivat de la generació d'ombres intermitents, per aplicació de la mesura correctora proposada, consistent en la parada dels aerogeneradors en els horaris i dies que es produirien ombres intermitents sobre les edificacions de la partida de la Cerrada, en la situació més desfavorable.   
La referència per a la determinació dels horaris i dies de parada per a cada un dels aerogeneradors serà la taula anual d'ombres intermitents cada 15 minuts inclòs com annex núm. 3 en la documentació presentada el 19 d'octubre de 2006.  
3) Modificar el plànol annex 2 de la Resolució, de 13 de setembre de 2006, de la directora general de Gestió del Medi Natural, complementària de la DIA de la zona 6 pel que fa a l'eix 1-5 del parc eòlic Alto Palancia II, d'acord amb allò grafiat en el plànol annex a aquesta resolució.   
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat aquesta resolució complementària de la declaració d'impacte formulada mitjançant una Resolució de la directora general de Gestió del Medi Natural de 27 de juliol de 200, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
València, 14 de novembre de 2006. La secretària autonòmica de Territori i Medi Ambient: Cristina Serrano Mateo.